### **Bodajki Általános**

### **Iskola**

Pedagógiai Programja

**2019.**

*Bodajki Általános Iskola OM azonosító: 201027*

*Bodajk, Bányász ltp. 21-22 Pedagógiai program*

“Naponta nő és tágul a világ;

tegyétek tökéletesebbé tehát!

Mert, ha jobb és tökéletesebb lett,

benne mindenki otthont lelhet.”

Goethe

# I. Bevezető

Intézményünkben a nevelő-oktató munka a pedagógiai program szerint folyik, amit a nevelőtestület fogad el, és a fenntartó jóváhagyásával válik érvényessé.

Az iskola pedagógiai programja meghatározza:

* az iskola nevelési programját
* az iskola helyi tantervét

## Az intézményvezető köszöntője:

A Bodajki Általános Iskola pedagógiai programjának módosítását a Köznevelési Törvény, a NAT, a kerettantervek és a nemzeti, etnikai kisebbségi nevelés irányelvei alapján készítettük el.

Pedagógiai munkánkban építünk az iskola haladó hagyományaira, s gondolkodásunkat a gyermekközpontúság és a hagyománytisztelet hatja át.

Fontos elvárás velünk szemben, hogy minden tanulónk továbbépíthető tudáshoz, ismeretanyaghoz jusson. Műveltségüket, felkészültségüket úgy kell megalapoznunk, hogy képességeiktől, lehetőségeiktől függően számukra a legmegfelelőbb iskolatípusban folytathassák tanulmányaikat.

Több évtizedes hagyományaink alapján a megfogalmazott pedagógiai céljainkat az általános műveltséget adó magyar és nemzetiségi kultúra iránti elkötelezettség és más idegen nyelven történő kommunikációt megalapozó nevelési-oktatási tevékenység határozza meg.

Bízom abban, hogy céljainkat a tantestületünk áldozatkész, szorgalmas, magas színvonalú munkával kész teljesíteni, s tevékenységünkben a közös munka válik meghatározóvá. Bízom kollégáim hitében és szakértelmében, és iskolánk tanulói érdekében végzett lelkiismeretes munkájában.

Mihalik Ferenc

intézményvezető

## Jogi státus

## Az intézmény működésének törvényi feltételeit az Alapító Okirat határozza meg.

**Az intézmény meghatározása, tevékenysége (alapító okirat szerint)**

Az intézmény neve: Bodajki Általános Iskola

Az intézmény német nyelvű elnevezése: Grundschule Bodajk

Az intézmény székhelye, címe: 8053 Bodajk, Bányász ltp.21.- 22.

Az intézmény telephelyei: 8053 Bodajk, Bányász ltp. 15.

Az intézmény gazdasági szervezetének helye: KLIK8060 Mór, Szent István tér 2.

Az intézmény vezetője: az igazgató

Az intézmény jogállása: önálló jogi személy,

Az intézmény közös fenntartója: KLIK

8060 Mór, Szent István tér 2.

Az intézmény alapító okiratának száma: 35823-7/2012

Mór, 2012. szeptember 01.

Az intézmény alapításának éve: 1948

Jogelődje: katolikus és református felekezeti elemi iskolák

Katolikus elemi: 1733-l948

Református elemi: 1786-1948

**Szakfeladati rend szerinti alaptevékenységei:**

|  |  |
| --- | --- |
| **A szakfeladat megnevezése** | **Szakfeladat**  **száma** |
| Általános iskolai tanulók nappali rendszerű nevelése, oktatása (1.-4. évfolyam)  Nemzetiségi német iskolai nevelés-oktatás | 852011 |
| Sajátos nevelési igényű általános iskolai tanulók nappali rendszerű nevelése,  oktatása (1.-4. évfolyam) integráltan nevelhető, ép értelmű   * testi, érzékszervi, beszédfogyatékos * pszichés fejlődési rendellenességgel küzdő   (részképességzavar, hiperkinetikus, egyéb), ezen belül   * a megismerő funkciók vagy a viselkedés fejlődésének organikus okra visszavezethető tartós és súlyos rendellenességével küzdő * a megismerő funkciók vagy a viselkedés fejlődésének organikus okra   vissza nem vezethető tartós és súlyos rendellenességével küzdő  Szakmai célú beszerzések  Integráltan nevelhető autista tanulók ellátása  Fenntartó egyedi döntése alapján:  Szegregáltan nevelhető autista tanulók ellátása, integráltan nevelhető enyhe  fokban eltérő és középsúlyos értelmi fogyatékos tanulók ellátása szakértő  véleménye szerinti javaslatra | 852012 |
| Általános iskolai tanulók nappali rendszerű nevelése, oktatása (5.-8. évfolyam) | 852021 |
| Sajátos nevelési igényű általános iskolai tanulók nappali rendszerű nevelése,  oktatása (5.-8. évfolyam) integráltan nevelhető, ép értelmű   * testi, érzékszervi, beszédfogyatékos * pszichés fejlődési rendellenességgel küzdő   (részképességzavar, hiperkinetikus, egyéb), ezen belül   * a megismerő funkciók vagy a viselkedés fejlődésének organikus okra visszavezethető tartós és súlyos rendellenességével küzdő * a megismerő funkciók vagy a viselkedés fejlődésének organikus okra   vissza nem vezethető tartós és súlyos rendellenességével küzdő  Szakmai célú beszerzések  Integráltan nevelhető autista tanulók ellátása  Fenntartó egyedi döntése alapján:  Szegregáltan nevelhető autista tanulók ellátása, integráltan nevelhető enyhe  fokban eltérő és középsúlyos értelmi fogyatékos tanulók ellátása szakértő  véleménye szerinti javaslatra | 852022 |
| Általános iskolai napközi otthoni nevelés | 855911 |
| Sajátos nevelési igényű tanulók napközi otthoni nevelése | 855912 |
| Általános iskolai tanulószobai nevelés | 855914 |
| Sajátos nevelési igényű tanulók általános iskolai tanulószobai nevelése | 855915 |
| Iskolai intézményi étkeztetés | 562913 |
| Könyvtári szolgáltatások | 910123 |
| Iskolai, diáksport-tevékenység és támogatása | 931204 |
| Önkormányzatok, valamint többcélú kistérségi társulások elszámolásai | 841901 |

**Szakfeladati rend szerinti kiegészítő tevékenységei:**

|  |  |
| --- | --- |
| **Megnevezés** | **Szakfeladat száma** |
| Munkahelyi étkeztetés | 562917 |
| Egyéb étkeztetés | 562919 |

Képzési idő**:** 8 évfolyam

Képzés szakaszai**:** alsó tagozat 1-4 évfolyam

felső tagozat 5-8 évfolyam

Iskola címe**:** 8053 Bodajk Bányász ltp. 21-22.

Telefon/fax**:** 0622-581-040

E.mail: *titkarsag@altiskbodajk.hu*

Ingatlanok:

Általános Iskola Bodajk, Bányász ltp. 21-22. hrsz.: 304

Általános Iskola Bodajk Bányász ltp. 15 . hrsz: 292

**Egyéb jogi személyek**:

Iskolai alapítású alapítvány: Bodajki Iskola és Óvoda Gyermekeiért Alapítvány 1992

## Az iskolában folyó nevelő- oktató munka pedagógiai alapelvei, céljai, eszközei, eljárásai

### **Alapelvek**

Iskolánk nevelőtestületének pedagógiai hitvallása

Az Általános Iskolában tanító pedagógusok mindennapi nevelő és oktató munkájukban az alább felsorolt pedagógiai alapelveket szeretnék érvényre juttatni

1. Iskolánkban olyan légkört kívánunk teremteni, ahol tanulóink otthon érezhetik magukat. Nagy gondot fordítunk a különböző hátrányokból eredő problémák felszámolására, a differenciálásra és a tehetséges tanulók fejlesztéséről is gondoskodunk.

Ennek keretében:

* a tanuló személyiségét tiszteletben tartjuk
* a gyerekeket bevonjuk saját iskolai életük megszervezésébe
* a tanulók egyéni képességeit az oktatás során figyelembe vesszük
* diákjaink előre megismerhetik a velük szemben támasztott követelményeket, így tudhatják, mit várunk el tőlük
* minden gyermek számíthat a pedagógusok jóindulatú segítségére tanulmányi munkájában és életének egyéb problémáiban
* az iskola életében szeretetteljes emberi kapcsolatok kialakítására törekszünk:
  + - tanuló és tanuló,
    - tanuló és nevelő,
    - szülő és nevelő,
    - nevelő és nevelő között.

2.Iskolai nevelő munkánkban a tanítás tanulás folyamatában a gyermekek teljes személyiségének fejlesztését szeretnénk elérni, amely során az iskolai ismeretszerzésen túl felkészülnek az egész életen át tartó tanulásra, művelődésre. Nevelőink szellemileg, erkölcsileg és testileg egészséges nemzedéket kívánnak nevelni a ránk bízott gyermekekből.

Ennek érdekében:

* a tervszerű nevelő és oktató munka a tanulók alapkészségeit fejleszti, és számukra korszerű, a mindennapi életben hasznosítható, továbbépíthető alapműveltséget nyújt
* iskolánk olyan – az emberre, a társadalomra, a művészetekre, a természetre, a tudományokra, a technikára vonatkozó – ismereteket közöl, melyek megalapozzák a tanulók műveltségét, világszemléletét, világképük formálódását és eligazodásukat szűkebb és tágabb környezetükben
* az iskola oktató tevékenységének célját a gyermeki személyiség széleskörű fejlesztésében látjuk
* fontosnak tartjuk, hogy diákjaink elsajátítsák az egyéni tanulás módszereit
* szeretnék elérni, hogy tanulóink körében a szorgalomnak, a tudásnak és a munkának becsülete legyen
* törekszünk a humánumra, az egyén és a közösségek iránti tiszteletre
* segítünk diákjainknak észrevenni és értékelni a jót, megelőzni, felismerni a rosszat
* törekszünk az emberek közötti érintkezés, a kommunikáció elfogadott normáinak és helyes formáinak kialakítására
* szeretnénk tanulóinkat megismertetni nemzeti kultúránk és történelmünk eseményeivel, kiemelkedő személyiségeivel és hagyományaival, hogy mindezek megbecsülése révén tápláljuk a gyermekekben a haza, a szülőföld iránti szeretetet.

3. Iskolánk – elsősorban a szülőkkel ápolt kapcsolatok révén – folyamatosan részt kíván venni lakóhelyünk életében.

Ennek érdekében:

* rendszeres kapcsolatot tartunk a tanulók szüleivel, a családokkal
* igyekszünk lehetőséget teremteni arra, hogy iskolánk életéről, tevékenységéről, eredményeiről minél többet megismerhessenek a szülők, valamint az érdeklődő polgárok
* ápoljuk és fejlesztjük eddigi kapcsolatainkat településünk Művészeti Iskolájával és az óvodáival, valamint egyéb intézményekkel, a helyi szakkörökkel és a Balinkai Német Kisebbségi Önkormányzattal
* nevelőink fontos feladatnak tartják, hogy iskolánk – eddigi hagyományaihoz híven – továbbra is képviseltesse magát a különféle helyi rendezvényeken, illetve a tanulók számára szervezett egyéb megmozdulások szervezésében és lebonyolításában Balinkán.
* Iskolánk kisebbségi német nyelvoktató feladatokat lát el, s ezért a nemzeti kultúra, a hagyományok megismerése, ápolása mellett a nemzetiségi kultúra megismertetése is fontos. Arra törekszünk, hogy a tanulók számára nyilvánvalóvá váljanak a nyelvi és kulturális gazdagság előnyei, tanulóinkban reális nemzet és kisebbségkép alakuljon ki.

4.Eszményeinkben olyan tanuló képe él, aki a közös családi és iskolai nevelés eredményeképpen egyesíti magában az alábbi tulajdonságokat:

* humánus, erkölcsös, fegyelmezett
* művelt, kötelességtudó, érdeklődő, nyitott
* kreatív, alkotó, gyakorlatias
* becsüli a szorgalmas tanulást, a munkát
* képes a problémák érzékelésére és megoldására
* képes eligazodni szűkebb és tágabb környezetében
* jó eredmények elérésére törekszik (játékban, munkában, tanulásban)
* van elképzelése a jövőjét illetően
* becsüli a tudást, öntevékenyen, aktívan vesz részt a tanulásban
* ismeri a tanulás helyes és hatékony módszereit
* képes tudását tovább fejleszteni és önállóan ismereteket szerezni
* tudását folyamatosan gyarapítja, bővíti
* képes az értő olvasásra, gondolatait helyesen és szabatosan tudja megfogalmazni szóban és írásban
* a mindennapi életben felhasználható képességekkel rendelkezik
* ismeri, tiszteli, óvja, ápolja
* nemzeti kultúránkat, történelmünket, anyanyelvünket
* a természet, a környezet értékeit
* más népek értékeit, hagyományait
* az egyetemes kultúra legnagyobb eredményeit
* a társadalmilag elfogadott normák szerint viselkedik az emberi és a természeti környezetben
* ismeri és alkalmazza a közösségben éléshez szükséges magatartásformákat
* ismeri és betartja a különféle közösségek (család, iskola, társadalom) együttélését biztosító szabályokat
* ismeri és alkalmazza az emberek közötti érintkezés, a kommunikáció elfogadott formáit és módszereit
* beszéde kulturált, viselkedése udvarias
* társaival együttműködik
* szüleit, nevelőit, társait szereti és tiszteli
* szereti hazáját, képes szeretetet adni és kapni
* megérti, tiszteletben tartja a sajátjától eltérő nézeteket
* szellemileg és testileg egészséges, edzett
* egészségesen él, szeret sportolni, mozogni
* megjelenése és személyes környezete tiszta, ápolt, gondozott

Tudjuk, hogy e tulajdonságok mindegyikét nem vagyunk képesek kialakítani minden egyes hozzánk járó tanuló személyiségében. Nevelőink mindennapi nevelő és oktató munkája azonban arra irányul, hogy a lehető legtöbb diákunk rendelkezzen végzős korára minél több itt felsorolt személyiségjeggyel.

tanuló fejlődését biztosító sokoldalú, a követelményekhez igazodó értékelés jellemzi.

**A pedagógus kötelességei és jogai**

**62. §** (1) A pedagógus alapvető feladata a rábízott gyermekek, tanulók nevelése, oktatása, óvodában a gyermekek Óvodai nevelés országos alapprogramja szerinti nevelése, iskolában a kerettantervben előírt törzsanyag átadása, elsajátításának ellenőrzése, sajátos nevelési igényű tanuló esetén az egyéni fejlesztési tervben foglaltak figyelembevételével. Ezzel összefüggésben kötelessége különösen, hogy

*a)* nevelő és oktató munkája során gondoskodjék a gyermek személyiségének fejlődéséről, tehetségének kibontakoztatásáról, ennek érdekében tegyen meg minden tőle elvárhatót, figyelembe véve a gyermek egyéni képességeit, adottságait, fejlődésének ütemét, szociokulturális helyzetét,

*b)* a különleges bánásmódot igénylő gyermekekkel egyénileg foglalkozzon, szükség szerint együttműködjön gyógypedagógussal vagy a nevelést, oktatást segítő más szakemberekkel, a bármilyen oknál fogva hátrányos helyzetű gyermek, tanuló felzárkózását elősegítse,

*c)* segítse a tehetségek felismerését, kiteljesedését, nyilvántartsa a tehetséges tanulókat,

*d)* előmozdítsa a gyermek, tanuló erkölcsi fejlődését, a közösségi együttműködés magatartási szabályainak elsajátítását, és törekedjen azok betartatására,

*e)* egymás szeretetére és tiszteletére, a családi élet értékeinek megismerésére és megbecsülésére, együttműködésre, környezettudatosságra, egészséges életmódra, hazaszeretetre nevelje a gyermekeket, tanulókat,

*f)* a szülőt (törvényes képviselőt) rendszeresen tájékoztassa a tanuló iskolai teljesítményéről, magatartásáról, az ezzel kapcsolatban észlelt problémákról, az iskola döntéseiről, a gyermek tanulmányait érintő lehetőségekről,

*g)* a gyermek testi-lelki egészségének fejlesztése és megóvása érdekében tegyen meg minden lehetséges erőfeszítést: felvilágosítással, a munka- és balesetvédelmi előírások betartásával és betartatásával, a veszélyhelyzetek feltárásával és elhárításával, a szülő - és szükség esetén más szakemberek - bevonásával,

*h)* a gyermekek, a tanulók és a szülők, valamint a munkatársak emberi méltóságát és jogait maradéktalanul tiszteletben tartsa, javaslataikra, kérdéseikre érdemi választ adjon,

*i)* az ismereteket tárgyilagosan, sokoldalúan és változatos módszerekkel közvetítse, oktatómunkáját éves és tanórai szinten, tanulócsoporthoz igazítva, szakszerűen megtervezve végezze, irányítsa a tanulók tevékenységét,

*j)* a kerettantervben és a pedagógiai programban meghatározottak szerint érdemjegyekkel vagy szövegesen, sokoldalúan, a követelményekhez igazodóan értékelje a tanulók munkáját,

*k)* részt vegyen a számára előírt pedagógus-továbbképzéseken, folyamatosan képezze magát,

*l)* tanítványai pályaorientációját, aktív szakmai életútra történő felkészítését folyamatosan irányítsa,

*m)* a pedagógiai programban és az SZMSZ-ben előírt valamennyi pedagógiai és adminisztratív feladatait maradéktalanul teljesítse,

*n)* pontosan és aktívan részt vegyen a nevelőtestület értekezletein, a fogadóórákon, az iskolai ünnepségeken és az éves munkaterv szerinti rendezvényeken,

*o)* határidőre megszerezze a kötelező minősítéseket,

*p)* megőrizze a hivatali titkot,

*q)* hivatásához méltó magatartást tanúsítson,

*r)* a gyermek, tanuló érdekében együttműködjön munkatársaival és más intézményekkel.

(2) A pedagógus hétévenként legalább egy alkalommal - jogszabályban meghatározottak szerint - továbbképzésben vesz részt. Megszüntethető - munkaviszony esetében felmondással, közalkalmazotti jogviszony esetében az alkalmatlanság jogcímén történő felmentéssel - annak a pedagógusnak a munkaviszonya, közalkalmazotti jogviszonya, aki a továbbképzésben önhibájából nem vett részt, vagy tanulmányait nem fejezte be sikeresen. Az első továbbképzés az első minősítés előtt kötelező. Mentesül a továbbképzési kötelezettség alól az a pedagógus, aki betöltötte az 55. életévét. Nem kell továbbképzésben részt venni annak a pedagógusnak, aki pedagógus-szakvizsgát tett, a vizsgák letétele utáni hét évben.

(4) A továbbképzési kötelezettség teljesítése szempontjából a külön jogszabályban meghatározottakon kívül csak olyan továbbképzés vehető figyelembe, amelynek programját az oktatásért felelős miniszter jóváhagyta és a program alkalmazására engedélyt adott. A pedagógus-továbbképzések nyilvántartását és ellenőrzését a hivatal az oktatásért felelős miniszter által kijelölt háttérintézménnyel közösen látja el.

**63. §** (1) A pedagógust munkakörével összefüggésben megilleti az a jog, hogy

*a)* személyét mint a pedagógusközösség tagját megbecsüljék, emberi méltóságát és személyiségi jogait tiszteletben tartsák, nevelői, oktatói tevékenységét értékeljék és elismerjék,

*b)* a pedagógiai program alapján az ismereteket, a tananyagot, a nevelés-oktatás módszereit megválassza,

*c)* a helyi tanterv alapján, a szakmai munkaközösség véleményének kikérésével megválassza az alkalmazott tankönyveket, tanulmányi segédleteket, taneszközöket, ruházati és más felszereléseket,

*d)* a 3. § (3) bekezdésében foglaltak megtartásával saját világnézete és értékrendje szerint végezze nevelő, oktató munkáját, anélkül, hogy annak elfogadására kényszerítené vagy késztetné a gyermeket, tanulót,

*e)* hozzájusson a munkájához szükséges ismeretekhez, intézményi és fenntartói információkhoz,

*f)* a nevelőtestület tagjaként részt vegyen a nevelési-oktatási intézmény pedagógiai programjának megalkotásában, elfogadásában és értékelésében, gyakorolja a nevelőtestület tagjait megillető jogokat,

*g)* szakmai ismereteit, tudását szervezett továbbképzésben való részvétel útján gyarapítsa, részt vegyen a köznevelési rendszer működtetésével, ellenőrzésével kapcsolatos megyei és országos feladatokban, pedagógiai kísérletekben, tudományos kutatómunkában,

*h)* szakmai egyesületek tagjaként vagy képviseletében részt vegyen helyi, regionális és országos közneveléssel foglalkozó testületek munkájában,

*i)* az iskola könyvtárán keresztül használatra megkapja a munkájához szükséges tankönyveket, tanári segédkönyveket, az intézmény SZMSZ-ében meghatározottak szerinti informatikai eszközöket,

*j)* az állami szervek és a helyi önkormányzatok által fenntartott könyvtárakat, muzeális intézményeket és más kiállító termeket, színházakat jogszabályban meghatározott kedvezményekre való jogosultságát igazoló pedagógusigazolvánnyal látogassa,

*k)* az oktatási jogok biztosához forduljon.

(2) Az (1) bekezdés *j)* pontjában meghatározott jog megilleti azt is, akit pedagógus-munkakörből helyeztek nyugállományba.

(3)[94](http://net.jogtar.hu/jr/gen/hjegy_doc.cgi?docid=A1100190.TV#lbj94param#lbj94param) A munkáltató a pedagógus-munkakörben, a pedagógiai előadó és pedagógiai szakértői munkakörben, továbbá a gyermek- és ifjúságvédelmi felelős, a szabadidő-szervező és a pedagógiai felügyelő munkakörökben foglalkoztatottak részére - kérelemre - pedagógusigazolvány kiadását kezdeményezi, a központi adatszolgáltatásra alkalmas rendszeren keresztül, a KIR adatkezelőjénél. Annak részére, akit pedagógus-munkakörből helyeztek nyugállományba, az utolsó munkáltató kezdeményezi a pedagógusigazolvány kiadását. A pedagógusigazolvány elkészítéséről a KIR adatkezelője gondoskodik.

### 

### **Célok**

**Az iskolában folyó nevelő és oktató munka céljai, feladatai, eszközei, eljárásai**

**Iskolánkban folyó nevelés és oktatás céljai:**

* Biztos alapkészségeket, szilárd alapműveltséget adjon. Segítse tanulóink egyéni képességeinek, készségeinek kibontakozását, valamint testi és szellemi fejlődésüket s az egészséges életmód kialakulását.
* Harmonikus személyiségű gyermekeket neveljünk, akik ismerik és teljesítik kötelezettségeiket, de tudnak élni jogaikkal is.
* Legyenek készek és képesek felelős és önálló munkavégzésre, akik saját és társaik munkáját és eredményeit elismerik, megbecsülik, képesek elfogadni a másságot, a másik ember személyiségét, akik szolidárisak a hátrányos helyzetűekkel.
* Kulturált viselkedésű fejlett esztétikummal rendelkező tanulóinkat az európai humanista hagyományokra épülő szellemiség hassa át, akik korszerű tudományos eredményeken alapuló ismeretekkel rendelkeznek, akik fejlett készségekkel, korszerű műveltséggel és megbízható etikai tulajdonságokkal képesek válaszolni a társadalom és korunk kihívásira
* Az állatok és növények védelme, szeretete. Fogékonyság az élő és az élettelen természet szépsége iránt.
* Ismerjék szűkebb és tágabb környezetünket, védjék értékeiket, tudjanak harmóniában élni a természettel. Az élet tisztelete, védelme. A természeti környezet megóvása. Ismerjék meg szűkebb közösségünk és országunk múltját, gazdasági, politikai, kulturális helyzetét, s a fejlődés előre mozdítása érdekében áldozatvállalásra is legyenek készek. Vállalva magyarságukat tartsák tiszteletben más népeket, becsüljék a környezetükben élő német nemzetiség hagyományait.

**Az iskolánkban folyó nevelő-oktató munka céljait az általános emberi és a nemzeti értékek tanulókkal történő megismertetése, elfogadtatása és átadása határozza meg.**

Pedagógiai munkánk alapvető feladata, hogy a gyermeki nyitottságra, fogékonyságra, érdeklődésre és aktivitásra építve a személyiségfejlődés szempontjából kiemelten fontos alábbi értékeket tanulóink elsajátítsák, ezek képviselete váljon bennük meggyőződéssé és határozza meg viselkedésüket, magatartásukat.

* Az ember testi és lelki egészsége, az egészség megőrzésének fontossága, az egészséges és kulturált életmód iránti igény, a testmozgás iránti igény, az önellátás képességeinek kialakítása (tisztálkodás, öltözködés, étkezés, környezet rendben tartása); az egészségvédelem (az egészségre káros szokások ismerete, elutasítása; a balesetek megelőzése).
* Az önismeret, a saját személyiség kibontakoztatásának igénye (önbecsülés, önbizalom); felelősségvállalás saját sorsának alakításáért (önállóság, kitartás, szorgalom, kreativitás); nyitottság az élményekre, a tevékenységekre, az esztétikum befogadására és létrehozására.
* Fogékonyság az emberi kapcsolatokra, a barátságra; hűség, önzetlenség, megértés, tapintat, őszinteség, egymás elfogadása, udvariasság, figyelmesség.
* A család tisztelete, a szülők, nagyszülők megbecsülése, szeretete.
* Kulturált magatartás és kommunikáció a közösségben, udvariasság, figyelmesség, mások szokásainak és tulajdonának tiszteletben tartása; fegyelem és önfegyelem, közösségi érzés, áldozatvállalás; törekvés az előítélet-mentességre, a konfliktusok kezelésére, készség a megegyezésre.
* A világ megismerésének igénye, igény a folyamatos önművelésre, az értékelés és önértékelés, valamint az önálló tanulás képességeinek kialakítására.
* A szülőföld megismerése, szeretete, megóvása; a nemzeti kultúra ápolása: a nemzeti múlt megismerése, megértése, emlékeinek, hagyományainak, jelképeinek tisztelete, ápolása, megbecsülése; egészséges nemzeti önbecsülés és hazaszeretet.
* A kisebbségben élő magyarságért érzett felelősség - és közösségvállalás; a hazánkban élő kisebbségek és más népek, nemzetek jogainak tisztelete, kultúrájuk, hagyományaik tiszteletben tartása.
* Az alkotmányosság, a törvényesség, az állampolgári jogok tisztelete, az emberek egyenlőségének elismerése; az egyetemes emberi jogok tiszteletben tartása; érdeklődés a társadalmi jelenségek és problémák iránt; igény a közéletiségre, a közösségi tevékenységekre; törekvés a demokrácia érvényesítésére.

Az iskolánkban folyó nevelő és oktató munka feladata, hogy a felsorolt értékek elsajátítását elősegítse. Ezt szolgálják a nevelési program különböző fejezeteiben később meghatározásra kerülő tanórai és tanórán kívüli nevelési tevékenységek, valamint az e tevékenységekhez kapcsolódó folyamatos értékelés.

### **Az alkalmazott eljárások, nevelési módszerek**

Nevelési céljaink megvalósítását segítik az iskola pedagógusai által alkalmazott személyiségfejlesztésre irányuló eljárások, nevelési módszerek.

**Nevelési módszereink két nagy csoportra oszthatóak:**

Közvetlen (direkt) módszerek azok, amelyeknek alkalmazása során a nevelő közvetlenül, személyes kapcsolat révén hat a tanulóra.

Közvetett (indirekt) módszerek azok, amelyekben a nevelő hatás áttételesen, a tanulói közösségen keresztül érvényesül.

**Iskolánk pedagógusai által alkalmazott közvetlen és közvetett nevelési eljárások:**

|  |  |  |
| --- | --- | --- |
|  | Közvetlen módszerek | Közvetett módszerek |
| Szokások kialakítását célzó, beidegző módszerek | - Követelés  - Gyakoroltatás  - Segítségadás  - Ellenőrzés  - Ösztönzés | - A tanulói közösség tevékenységének  megszervezése  - Közös (közelebbi vagy távolabbi)  célok kitűzése, elfogadtatása  - Hagyományok kialakítása  - Követelés  - Ellenőrzés  - Ösztönzés |
| Magatartási modellek bemutatása, közvetítése | - Elbeszélés  - Tények és jelenségek  bemutatása  - Műalkotások bemutatása  - A nevelő személyes  példamutatása | - A nevelő részvétele a tanulói  közösség tevékenységében  - A követendő egyéni és csoportos minták kiemelése a közösségi életből |
| Tudatosítás (meggyőződés kialakítása) | - Magyarázat, beszélgetés  - A tanulók önálló elemző  munkája | - Felvilágosítás a betartandó  magatartási normákról  - Vita |
|  |  |  |

**Az Arizona Program**

A program nem büntetésre, inkább a tanulók felelősségére épül. Megtanulják, hogy cselekedeteiknek következménye van, s a döntéseiért mindenki maga felel. Megtanulják, hogy csak kölcsönös tisztelet alapján tud együttműködni tanár és diák.

Mindkét félre vonatkoznak az alapvető jogok és kötelezettségek, amelyeket a diákokkal, a pedagógusokkal és a szülőkkel is megismertetünk és elfogadtatunk.

**Alapelvek:**

**- Minden tanulónak joga van a zavartalan tanuláshoz.**

**- Minden tanárnak joga van a zavartalan tanításhoz.**

**- A tanár kötelessége megvédeni a tanulni akaró diákok jogait.**

**- Mások jogait tiszteletben tartom.**

A kiküldés csakis indokolt esetben történhet meg. Segítséget nyújt azokban a szituációkban, amelyek során a tanuló öncélúan, szándékosan zavarja az órát a többiek figyelmét mindenáron magára vonva. Ezt a minden fél számára káros, indulatokat gerjesztő konfliktust megtöri a tanuló távozása az óráról, ezzel hatástalanítja azt.

Többszöri alkalom után egyre több résztvevőt bevonva (osztályfőnök, szülő, iskolapszichológus - ha lenne-, gyermekvédelmi felelős) a diák segítő megbeszéléseken vesz részt. A megvalósulást állandó monitorozás kíséri.

**A program működése:**

1. Alapszabályok rögzítése és kifüggesztése a termekben, elhelyezése a naplókban.

2. Az óra menetét súlyosan zavaró tanulótól a tanár megkérdezi, hogy véleménye szerint melyik alapelv ellen vétett, s a továbbiakban betartja-e, vagy inkább kimegy az Arizona-szobába. Ha a maradást választja, és újra rendetlenkedik, a tanár már nem ad választási lehetőséget, hanem kiküldi az Arizona-szobába.

3. Az osztályterem elhagyása egy információs lappal történik, amelyen szerepel, hogy melyik órán, milyen probléma volt a tanuló viselkedésével. Ezt a kiküldő tanár köteles kitölteni.

4. Az Arizona-szobában a tanulónak át kell adnia az információs lapot az ott tartózkodó tanárnak, aki megjegyzés nélkül átveszi és dokumentációként elrakja azt. A diák ekkor kap egy problémafeltáró lapot, amely segít végiggondolnia a történteket, és készíteni egy visszatérési tervet. A diák segítséget kérhet a pedagógustól. Csak akkor térhet vissza, ha elfogadható tervet készített.

5. A 3. alkalom után segítő beszélgetésre hívjuk a tanulót az általa választott tanárral, vagy ha ilyet nem nevez meg, az osztályfőnökével.

6. Az 5. alkalommal már az osztályfőnököt vagy a szülőt is bevonjuk a beszélgetésbe.

7. A további esetekben egyre több személy vesz részt a segítő beszélgetéseken. (szülő, érintett tanárok, ifjúságvédelmi felelős, stb.)

8. A tanuló, aki a tanórát az Arizona-szobában töltötte, nem hiányzó, csak az adott szituációból lett kiemelve, ezért a tananyag pótlása a saját felelőssége, felelésnél, dolgozatnál nem hivatkozhat hiányzásra. (Ezt fontos szülőin elmondani, hogy a szülők is érezzék a felelősségüket!)

9. Az Arizona-szobában való tartózkodás csak az adott órára vonatkozik, a tanulónak a következő tanórán jelen kell lennie.

Fontos! Az óra első és utolsó 10 percéről tanulót nem lehet kiküldeni!

**Monitorozás**

A program bevezetése után az osztályfőnökök minden héten megnézik, hogy diákjaik mennyire érintettek, ha szükséges, kezdeményezik a segítő megbeszéléseket.

A félévenkénti értékelés vizsgálja:

- az Arizona-szoba használatának mennyiségi adatai (hány tanuló, hányszor lett kiküldve, ennek változása havi bontásban)

- minőségi mutatók (hogyan vált be a program; hatása az órai légkörre, a tanár-diák viszonyra, esetleges változtatások szükségessége; a szülőkkel való együttműködésre kifejtett hatások; szervezési problémák).

**A tanulók által aláírt alapelvek a következők**

Az Arizona Program alapelveit megismertem és elfogadtam.

Alapelvek:

- Minden tanulónak joga van a zavartalan tanuláshoz.

- Minden tanárnak joga van a zavartalan tanításhoz.

- A tanár kötelessége megvédeni a tanulni akaró diákok jogait.

- Mások jogait tiszteletben tartom.

Nevelési céljaink megvalósulását illetően akkor tekintjük nevelő és oktató munkánkat sikeresnek, ha iskolánk végzős diákjainak legalább a kilencven százaléka a nyolcadik évfolyam végén:

* minden tantárgyból megfelel az alapfokú nevelés-oktatás kerettanterveiben meghatározott továbbhaladás feltételeinek. (Természetesen elsődleges célunk az, hogy tanulóink többsége - vagyis több mint ötven százaléka - a minimális követelmények teljesítésén túl az egyéni képességei alapján elvárható legjobb szinten feleljen meg az iskolánk helyi tantervében megfogalmazott követelményeknek.)
* rendelkezik olyan bővíthető biztos ismeretekkel, készségekkel, képességekkel és jártasságokkal, amelyek képessé teszik őt arra, hogy a középiskolás követelményeknek a későbbiekben megfeleljen
* ismeri a kulturált viselkedéshez, az emberek közötti kapcsolatokhoz, valamint a közösségben éléshez szükséges viselkedés- és magatartásformákat
* határozott elképzeléssel bír saját közelebbi és távolabbi jövőjét és sorsát illetően

### **Feladatok**

### **Céljaink megvalósítása érdekében a következő feladatok teljesítését tartjuk fontosnak:**

* Készségek, képességek fejlesztése
* Személyiség formálása (kulturált viselkedés, önfejlesztés képessége, tolerancia)
* Tovább építhető ismeretanyag, tudás biztosítása
* Társadalmi természeti környezet megismertetése
* Egészséges életmód kialakítása (káros szenvedélyek elleni küzdelem)
* Tanulóink szerezzenek jártasságot a vizsgákra való felkészülésben, amelyet magyar és matematika tantárgyakból tehetnek negyedik, hatodik, illetve a nyolcadik osztály végén (OKÉV-mérés).

### **Céljaink megvalósítása a következő formában történik:**

* Nagy hangsúlyt kell fektetnünk arra, hogy tanulóink megtanuljanak tanulni, amelynek eszköze a különböző tanulási technikák elsajátítása.
* Fontos a könyvek, a könyvtárhasználat, illetve az egyéb információhordozók használatával összefüggő ismeretek elsajátítása (magnó-videóhasználat, számítástechnika). Neveljük tanulóinkat tudatos olvasásra, tudjanak különbséget tenni az értékes és értéktelen művek között. Tudjanak reális képet alkotni a társadalomról.
* A gyermekközpontúság érvényre jutásában szükség van a pedagógusok szemléletének formálására. Nevelőtestületünk pedagógiai kultúráját rendszeres nevelési értekezleteken, előadásokkal illetve továbbképzésekkel fejleszthetjük.
* A tanulási folyamat egyes szakaszainak kezdetét és végét, a teljesítendő követelményeket pontosan ismerniük kell a tanulóknak. Meg kell teremtenünk a lehetőséget, hogy képességeinknek megfelelő tempóban tudják teljesíteni feladataikat, legyen módjuk, eredményük javítására.
* Valljuk, hogy mind a tárgyi tudás megszerzéséhez, mind később a társadalomba való beilleszkedéshez szükséges az anyanyelv magas fokú ismerete, használata. A magyar nyelv műveltségünk feltétele, kultúránk hordozója, ezért nagyon fontos feladat a magyar nyelvi órákon az írás, a grammatikai ismeretek elsajátíttatása, a szóbeli és az írásbeli kommunikációs készség kialakítása, fejlesztése.
* Magyar irodalom órákon a helyes, pontos olvasási technika kialakítása és fejlesztése fontos feladat, hiszen az értő olvasás alapfeltétele minden további ismeretszerzésnek. Az irodalomórák feladata minden évfolyamon a helyes értékrend kialakításával az olvasó felnőtté nevelés.
* Minden tantárgy tanításánál nagy gondot kell fordítani a magyar nyelv helyes használatára, a megtanultak szabatos kifejezésére, a szabadosság, a trágár beszéd elleni küzdelemre. A nyelv segítségével mélyíthetjük el a hazaszeretet érzését, nevelhetünk a másság elfogadására, toleranciára, mely az emberi kapcsolattartás alapvető kritériuma.

**A nemzetiségi és idegen nyelvi oktatásunk** célja, hogy a tanulók a hétköznapi helyzetekben képesek legyenek az ismereteiket alkalmazni.

**E területen fontos feladataink:**

* a tanulási kedv felkeltése (motiváció)
* “ahány nyelvet beszélsz, annyi embert érsz” tudatosítása
* csoportbontás (bizonyos létszám esetén) a hatékonyság növelése érdekében
* írásbeli kifejezőkészség fejlesztése testvérvárosi kapcsolat, illetve nemzetközi projektek megvalósítása révén (levelezések,)
* a helyi igények, lehetőségek –tanulói, szülői- spontán érdeklődések figyelembe vétele

**A matematika oktatása**: A matematika tanításánál fő cél az alapkészségek kialakítása. Alkalmazásra képes, korszerű matematikai műveltséget kell nyújtanunk:

* a fogalomrendszer, a matematikai nyelv pontos használatában
* a logikai ítélőképességben, a gondolkodási műveletekben, az absztrakciós és konstrukciós képességek fejlesztésében
* összefüggések felismerésében, problémák megfogalmazásában, véleményalkotásban, bizonyításokban

**Informatika oktatása** kiemelten kezelendő, segítségével lehetővé válik az információk határok nélküli elérése és felhasználását más tantárgyak oktatásánál is igénybe vehetjük.

A természettudományi tantárgyak oktatása során feladatunknak tekintjük a természettudományi tantárgyak közötti helyes egyensúly fenntartását.

**Esztétikai nevelés** terén fontos feladat az iskola belső és külső rendjének, tisztaságának otthonosságának megteremtése, megőrzése. A gyermekek kreativitását használjuk fel környezetünk szebbé alakítása érdekében, a dekorációk készítésénél, szervezzünk fásítási akciókat.

**A zene, a tánc a képzőművészet** alapvető eleme az egyetemes emberi kultúrának, s a gyermekek testi-, lelki egyensúlyának kialakításához elengedhetetlenül szükséges.

**A művészeteket oktató tantárgyak:** ének-zene, rajz irodalom- az esztétikai alapfogalmak megismertetésével, a saját művészeti ág formanyelvének, kifejezőeszközeinek tanításával nevelnek az értékes és az értéktelen megkülönböztetésére, a szép felismerésére és értésére.

Készségtárgyak oktatásában, nevelő-oktató munkánk során nagyon fontos, hogy a szellemi- és testi fejlesztés mellett a tanulóknak minél több praktikus ismeret elsajátítására adjunk lehetőséget. A technika, rajz tantárgyak órái, szakkörei, a napközi ennek kiváló színterei lehetnek.

A gyakorlati készségek és ismeretek az általános műveltség részei, ezért a háztartási- gazdálkodói műszaki-, mezőgazdasági alapismeretek közvetítése a mindennapi életben nélkülözhetetlen a személyiség fejlesztésében.

**A rajz tantárgy** kiegészül egy új szemléletű, bővebb műveltségi területtel, a vizuális kultúra, mozgóképkultúra, médiaismeret anyagával, s amely a hagyományos ábrázolás, képalakítás, műelemzés művészettörténet mellett a korszerű környezetkultúrát és mozgóképkultúrát is tartalmazza. Így alkalmassá válik ez a szakterület arra, hogy a tanulók egyre több vizuális élményüket (pl. öltözködéskultúra, film plakátművészet, stb.) hozzák be a foglalkozásokra.

**Mindennapos testnevelés**

**NKT 97. §** (6)[199](http://net.jogtar.hu/jr/gen/hjegy_doc.cgi?docid=A1100190.TV#lbj199param#lbj199param) A 27. § (11) bekezdés szerinti mindennapos testnevelést az iskolai nevelés-oktatás első, ötödik, kilencedik évfolyamán 2012. szeptember 1-jétől kezdődően felmenő rendszerben kell megszervezni. Ezeken az évfolyamokon alkalmazott helyi tantervbe legalább heti öt testnevelés órát kell beépíteni. A heti öt testnevelés óra keretéből, legfeljebb heti két óra

versenyszerűen sporttevékenységet folytató igazolt, egyesületi tagsággal rendelkező vagy amatőr sportolói sportszerződés alapján sportoló tanuló kérelme alapján a tanévre érvényes versenyengedélye és a sportszervezete által kiállított igazolás birtokában a sportszervezet keretei között szervezett edzéssel, táncoktatással, túrázással, aerobikkal váltható ki.

többlet testnevelési órákkal a Kt. 52. § (3) bekezdésében meghatározott tanulói kötelező tanórai foglalkozások száma megnövelhető. A többi évfolyamon a közoktatásról szóló 1993. évi LXXIX. törvény szerinti mindennapos testmozgást kell kifutó rendszerben megszervezni.

**A testnevelés oktatása** terén lényeges az egészséges életmód kialakítása; az ügyesség, gyorsaság, állóképesség, teherbíró képesség fejlesztése. Az iskolai testnevelés és sport fontos feladata a nagyfokú szellemi megterhelés ellensúlyozása, a mozgáshiány pótlása.

Biztosítanunk szükséges igény szerint a **gyógy- és a könnyített testnevelési foglalkozásokat**, illetve lehetőségek szerint megszervezzük az **úszásoktatást** is.

Első osztálytól kezdve nagy figyelmet fordítunk a testi- és mentálhigiéné kérdéseinek megoldására, a családi életre nevelésre, a nemek közti társas kapcsolatok javítására, törekedünk a helyes élet- és napirend kialakítására. Rendezvényeink erősítik a kulturált viselkedési szokásokat, és szilárdítják az egymás iránti tiszteletet.

Valamennyi érdeklődő tanulónk számára biztosítjuk a versenyzés, a sportolás, a játék örömét, a kirándulások, táborozások pozitív hatását.

**Magyar nyelv és irodalom tantárgy:** A 3. és 8. évfolyamonmagyar nyelv és irodalom valamint a 3. évfolyamon matematika tantárgyakból bontott csoportban történik az oktatás. A csoportbontásról a tanévzáró értekezleten dönt a tantestület.

## A képzés rendje

### 

### **1. A pedagógiai folyamat**

Közvetítendő értékek és a megvalósítás módjai

* Az egyetemes emberi értékek megvalósítása (humanizmus, hazaszeretet, becsület stb.). Ennek megvalósítása a tanítási órákon kívül is történhet; az iskolai ünnepségeken való aktív részvétellel (tanévnyitó, tanévzáró, október 23, idősek napja, mikulás, márc. 15, anyák napja stb.). Alkalmat kell teremteni a meghitt beszélgetésekre, az osztálytársak köszöntésére (névnap, születésnap, teadélután).
* A felelősségérzetet és a felelősségvállalást erősíthetjük a diákönkormányzat jog- és hatáskörének kibővítésével, valamint a felelőshálózat rendszerének további kialakításával (ügyelet, hetes).
* A hagyományok ápolását, tiszteletét szolgálják a különböző gyűjtőmunkák, kiállítások, hangversenyek, vetélkedők.
* Műveltségi kontinuitást biztosítunk a könyvtári órák megtartásával, a vers,- mese- és prózamondó versenyekkel, a színházi-, múzeumi-, és kiállítás látogatások szervezésével.
* A környezet és a természet szeretetére, védelmére jó lehetőség adódik szűkebb környezetünk, a Bakony és a Vértes megismerésére, kiránduláskor, túrázások alkalmával, facsemete ültetése alkalmával, madáretetők készítésével, gondozásával.

### 

### **2. Az iskola gyerekképe, és az iskola ebből fakadó feladatai:**

A tanulócsoportjaink összetétele heterogén. Az iskolába járó gyermekek egy része szociális hátránnyal érkezik, gyakori a családi problémákkal, munkanélküli szülőkkel, anyagi nehézségekkel küzdő környezet, ebből adódik közel 27 % szociálisan hátrányos helyzetű és 44 % veszélyeztetett gyermek.

A magatartás és a tanuláshoz való viszony területén is változatos a kép. Az agresszivitástól az önzetlen segítőkészségig, a több tárgyból történő bukástól, az országos tanulmányi versenyeken elért szép sikerekig minden megtalálható az egyes osztályokban.

A társadalom igényeinek megfelelően kell kialakítanunk, elsajátíttatnunk minden olyan ismeretet, amely lehetővé teszi a precíz, pontos munkavégzést, a minőségi teljesítmény elérését felnőtt korban is.

Sokféle tanórán kívüli tevékenységgel biztosítjuk a lehetőséget, hogy a gyermekek aktívan bekapcsolódjanak iskolánk életébe.

Az iskolához, városhoz kapcsolódó érzelmi kötődésüket testi, lelki fejlődésüket szolgálják:

* a különböző sportversenyek (évfolyambajnokságok, labdajátékok, téli sportok, futóversenyek)
* a vetélkedők
* értékteremtő akciók (hulladékgyűjtés, tisztasági akciók a környezetünkért),
* gálák, ünnepélyek

### **3. Iskolai közösségek, csoportok:**

**Nagyobb közösségek:**  -alsó tagozat 1-4 osztály

-felső tagozat 5-8 osztály

**szűkebb csoportok:** -évfolyamok 1-8-ig

-osztályok

-bontott csoportok

-napközis csoportok

Iskolai csoportjainkat az alapvető pedagógiai elvek, a meglévő hagyományok, a gyermekek képességei és a szülők igényei szerint szervezzük.

### 

### 

### **4 A képzés belső szakaszai:**

A Nat a tankötelezettség, valamint az azt követő – az érettségiig terjedő – szakasz idejére fogalmaz meg érvényes értékeket, műveltségképet, tudás- és tanulásértelmezést. Mivel egyre inkább felértékelődik a formális, informális, non-formális kultúra- és tudásközvetítő rendszerek, intézmények, szervezetek szerepe, idővel a kötelező iskolai képzés nem nyújthat befejezett, lezárt tudást. Így az élethossziglani tanuláshoz szükséges motívumok és tanulási képességek, készségek, jártasságok, attitűdök kialakítása alapvető jelentőségűvé válik. A Nat a közoktatás tartalmát műveltségi területek szerint határozza meg. Az egyes iskolák tantárgyi rendszerét a műveltségi területek figyelembevételével a kerettantervek és a helyi tantervek állapítják meg.

A nevelés-oktatás 12 évfolyama egységes folyamat, amely három képzési szakaszra oszlik.

A Nat-ban meghatározott fejlesztési feladatok az egyes képzési szakaszokhoz kapcsolódnak. Ezek a következők:

az alapfokú nevelés-oktatás szakasza:

— 1–4. évfolyam;

— 5–8. évfolyam;

a középfokú nevelés-oktatás szakasza:

— 9–12. évfolyam

*Megjegyzés:* a 6 és 8 osztályos gimnáziumok a középfokú intézmények közé tartoznak, függetlenül attól, hogy mely képzési szakaszokat foglalják magukba.

Az *óvodai nevelés* szakasza az iskolaérettség eléréséig tart. Fejlesztési feladatrendszerét a kisgyermekkori fejlesztésben irányadó *Óvodai nevelés országos alapprogramja* határozza meg. A Nat épít az Óvodai nevelés országos alapprogramjára.

*Az alsó tagozat* (1–4. évfolyam) első két évében a szabályozás lehetővé teszi az ebben az életkorban különösen jelentős egyéni különbségek kezelését. A 3–4. évfolyamon erőteljesebbé válnak – a negyedik évfolyam végére már meghatározóan – az iskolai teljesítmény-elvárások által meghatározott tanítási-tanulási folyamatok. A motiválás és a tanulásszervezés a Nat fejlesztési feladataiban is kifejeződő elvárásokra összpontosít. A Nat az első négy évfolyamot tekinti az első önálló képzési szakasznak.

A *felső tagozat* (5–8. évfolyam) funkciója elsősorban a sikeres iskolai tanuláshoz, a tanulási eredményességhez szükséges kulcskompetenciák, képesség-együttesek és tudástartalmak megalapozásának folytatása. A 7–8. évfolyam alapvető feladata – a változó és egyre összetettebb tudástartalmakkal is összefüggésben – a már megalapozott kompetenciák továbbfejlesztése, azaz megerősítése, bővítése, finomítása, hatékonyságuk, változékonyságuk növelése. A Nat a második négy évfolyamot tekinti a második önálló képzési szakasznak.

### 

### **5. Képzési specialitások**

1. német nemzetiségi nyelvoktatás
2. számítástechnika – informatika
3. angol nyelv oktatása
4. technika tantárgy speciális oktatása
5. integráció
6. fejlesztő foglalkozások
7. felzárkóztató, logopédiai, ill. képesség-kibontakoztató foglalkozások
8. ökoiskolai program
9. élményközpontú ismeretszerzés (gyárlátogatás, rendkívüli tanórák intézményen kívül (pl: magyar irodalom, történelem).

**a) Német nemzetiségi nyelvoktatás**

A balinkai iskolát az 1974/75-ös tanévben körzetesítették, azóta a balinkai gyermekek iskolánk tanulói, s intézményünkben részesülnek kisebbségi német nyelvoktatásban.

Minden évfolyamon oktatjuk a német nyelvet első osztálytól kezdődően, a szülők igényeinek megfelelően. Kiemelt feladatként kezeljük a nemzetiségi nyelvoktatást. Anyagi hátterét a központi költségvetésből biztosított „nemzetiségi normatíva” biztosítja.

Mivel a családok nagy része már nem beszéli a kisebbség nyelvét, nem rendelkezik élő nemzetiségi hagyományokkal, ezért az iskola feladata a beszédtanításon túl a hagyományok gyűjtése, a nemzetiségi kultúra ápolása.

A helyi német tanterv tartalmazza a nemzetiségi ismereteket és a hagyományápolást. A német testvériskolánk, Rödermark Oswald von Nell Breuning iskolája támogatására is számíthatunk feladataink végrehajtásában.

A rödermarki testvériskola kapcsolat eredője Bodajk város és Rödermark város Oswald-von-Nell-Breuning-Schule intézménye között kötött partnerkapcsolat.

A kapcsolatfelvétel évében a tanulók levél útján ismerkednek meg a leendő diákpartnerükkel. A levelezés szaktanári koordinációval folyik. A levelek elküldésének költségei az iskolát terhelik. A tanulók a szaktanár által megadott időpontban leadják az elküldeni kívánt levelet, kivételes esetben a kisebb méretű csomagot. A levelek megírásában a szaktanár igény esetén segítséget nyújt.

Azoknak a tanulóknak, akik másik iskolából érkeznek, a lehetőségeket figyelembe véve, biztosítjuk a felzárkózási lehetőséget.

Iskolánk és a rödermarki Oswald von Nell Breuning iskola között fennálló programot (diákcsere) határozatlan időre felfüggesztjük.

**b) Számítástechnika, informatika**

Az iskola hagyományainak megfelelően folytatni kívánjuk a 6. évfolyamosok informatikai oktatását.

Az iskolában alsó tagozaton szakkör formájában, 5- 8. évfolyamtól kerettanterven belül, illetve választható tanóra keretében folyik az informatikai oktatás.

**c) Angol nyelv oktatása**

Az angol nyelv oktatása alsó tagozaton, és 5-6. évfolyamon szakkör jelleggel folyik. (min. 10 fő jelentkezése esetén)

A nemzetiségi osztályokban a tanulók az angolt élő idegen nyelvként választhatják. Második idegen nyelvként 7. évfolyamon kerül bevezetésre. Amennyiben nem biztosítható a választás alapján az osztálykeretben történő oktatás, akkor a tanulók szakköri keretben tanulhatják az angol nyelvet. (az indulás feltétele a minimum 10 fő jelentkezése).

**d) Technika tantárgy speciális oktatása**

A technika tantárgy felső tagozaton történő tanítása során a hosszú évek alatt kialakult gyakorlatot folytatjuk, hogy az 5. 6. 7. 8. évfolyamon a lányok háztartási ismereteket, a fiúk pedig műszaki ismereteket tanulják nagyobb hangsúllyal csoportbontás formájában.

**e)**. **Integráció**

Iskolánkban a sajátos nevelési igényűtanulók nevelése integráltan történik.

Az iskola – alapító okiratának megfelelően – vállalja a szakértői vélemény alapján általános iskolában oktatható sajátos nevelési igényű tanulók nappali rendszerű, általános műveltséget megalapozó iskolai oktatást. A sajátos nevelési igényű tanulók oktatás-nevelése integráltan folyik. A sajátos nevelési igényű tanulók oktatásának-nevelésének személyi feltétele (gyógypedagógus, fejlesztő pedagógus alkalmazása) biztosított. A létesítmény adottságai miatt azokat a mozgásukban akadályozott tanulókat, akik az épület lépcsőházaiban nem tudnak biztonságosan közlekedni az intézmény nem tudja fogadni.

**Az integráció típusai:**

* Funkcionális: nem választjuk szét a gyerekeket az iskolai órákon.
* Részleges: csak az idő egy részében van a fogyatékos gyerek a többiekkel, egyébként elkülönített csoportban tartózkodik.
* Teljes: a legmagasabb és tulajdonképpen az együttnevelés igazi célja, melynek keretében a fogyatékos gyerek a teljes időt tölti a többségi iskolában.

**Cél:** teljes integráció és inkluzív, azaz befogadó iskola megvalósítása.

* Befogadás esetén a kulcsszó egyéni differenciálás.
  + A pedagógus minden gyerekben a speciálisat, a rá jellemző egyedi sajátosságokat keresi és látja.
  + A tanulási nehézségeket a tanulási folyamat természetes velejárójaként kezeli, s nem feltétlenül a gyermekben keresi és látja.
  + Az egyénre szabott segítséget minden gyereknek meg kell adni, illetve minden gyereket a képességei szerint kell terhelni.
* A pedagógus eszköztára gazdag, kiterjed:
  + A tanítási program változatos feldolgozására.
  + A gyermekek sokoldalú tevékenykedtetésére.
  + A tananyag differenciált feldolgozására.
  + Az egyéni tanulási stílus és ütem tekintetbe vételével kiszabott, vagy éppen a gyermekek által önállóan kiválasztott feladatokra (szabad munka).
  + A teljesítményszintek széles sávjának elfogadására.
  + A tanári irányítás mellett az együttműködő tanulás, azaz a gyermeki pármunka és csoportmunka, valamint az egyéni feladatmegoldások sűrű érvényesítésére.
* A tanulási nehézségek kiküszöbölését a pedagógus nem hárítja teljes egészében a gyógypedagógusra, igyekszik saját eszköztárán változtatni, amikor problémákat lát, vagyis nem annyira a gyermekben inkább saját magában keresi a változtatás lehetőségét. A gyógypedagógus partner ebben a folyamatban.

**Az integrált nevelés-oktatás feltételei:**

A feltételrendszer kifejezetten komplex.

* Objektív tényezők:
  + Osztály létszáma.
  + Szükség esetén asszisztens jelenléte.
  + Speciális taneszközök biztosítása.
* Szubjektív tényezők:
  + Fogadó pedagógus személyisége, felkészültsége, kapcsolata a gyógypedagógussal.
  + A család pozitív és támogató magatartása.
  + Gyógypedagógiai megsegítés biztosítása.
  + A gyermek személyisége, képességei.
  + A csoporttársak, osztálytársak viszonyulása.

**Egészségügyi és pedagógiai célú habilitációs és rehabilitációs tanórai foglalkozások heti időkerete:**

A törvény a fejlesztő programok megvalósításához egészségügyi és pedagógiai célú habilitációs és rehabilitációs órakeretet biztosít. Ezek heti időkerete fogyatékossági csoportonként változó, az adott évfolyamra meghatározott heti kötelező tanítási óra meghatározott százaléka.

* 15 %-a értelmi fogyatékosoknál,
* 50 %-a siket és autista tanulók esetén,
* 15 %-a az egyéb sajátos nevelési igényű tanulók esetében.

A heti időkeret az egyes évfolyamok, osztályok esetén, tanítási év közben, a tanítási hetek között átcsoportosítható.

**A sajátos nevelési igényű gyermekek fejlesztésének célja:**

* A sajátos nevelési igényből fakadó hátrányok csökkentése vagy lehetőség esetén megszűntetése.
* Harmonikus, önmaga problémáit megfelelően kezelni tudó személyiség kialakítása.
* Magfelelő, az egész élet során jól hasznosítható kompenzatorikus technikák elsajátítása.

**Célok, feladatok a tanulási problémával küzdő gyerekek megsegítése érdekében:**

**Cél:**

* A kiváltó okok feltárása:
  + Tudományos feltételezések szerint multifaktoriális okokról, azaz több tényező együttes hatásáról van szó. A kiváltó tényezőket két csoportra osztják:
* Genetikai vagy speciális neurológiai eredetű környezeti hatásokra kialakuló (születés előtti, alatti, utáni körülmények, szociális, egészségügyi, társadalmi háttér)
* Főbb tünetek és tünetcsoportok minél korábbi felismerése.
* A törvény által meghatározott és a szakvéleményben szereplő fejlesztési formák biztosítása.

**Feladat:**

* A szülővel való szoros kapcsolattartás kialakítása, a fejlesztő munka tervezésének szempontjából fontos kiváltó okok minél pontosabb feltárása és a gyermek egyenletes fejlődésének biztosítás érdekében.
* A különböző tanulási zavarok legfőbb sajátosságainak ismerete.
* A probléma iránti érzékenység növelése.
* Szekunder módon létrejövő tünetek kialakulásának elkerülése:
  + Nagyfokú szorongás (főleg feladathelyzetben),
  + kudarcelvárás,
  + agresszió,
  + visszahúzódó gátolt viselkedés,
  + figyelemfelkeltő viselkedés (bohóckodás).
* A sajátos nevelési igényű gyermek neveléséhez – oktatásához – fejlesztéséhez szükséges motivációs bázis kialakítása.
* Egyéni képességeket figyelembe vevő támogató és egyenletes fejlődést biztosító légkör kialakítása.
* Egyénre szabott fejlesztési formák keresése és együttes alkalmazása a gyermek egyéni szükségleteinek figyelembe vételével.
* Megvalósítás jellege, formái:
* Preventív:
  + A törvényi előírások szem előtt tartásával:
    - Az óvodai nevelés során dokumentált problémás gyerekek irataink továbbítása az iskolába.
    - Az óvónők és tanítók személyes kapcsolattartása, információcseréje a leendő elsősökről.
* Aktív:
  + Tanórán belüli: a pedagógus és a gyógypedagógus folyamatos kapcsolattartásán alapul.
    - Differenciálás: a fejlődés és fejlesztés lehető legkedvezőbb lehetőségeinek és feltételeinek biztosítására törekszünk direkt vagy indirekt módon. A feladatokat, az egyéni képességeket és az eltérő fejlődési ütemet szem előtt tartva mennyiségi és minőségi szempontból differenciáljuk.
* Tanórán kívüli:
* Korrepetálás:
* Iskolánk rendszeres korrepetálást biztosít azoknak a gyerekeknek, akik hiányoztak és egyedül nem képesek pótolni hiányosságaikat, illetve akiknél felmerül valamely, az adott tárgyhoz szükséges részképességek hiánya. Ilyenkor e részképességek fejlesztése folyik.
* Fejlesztés:
* Ez a fejlesztés egyre inkább a részképesség-zavarral küszködő, un. sajátos nevelési igényű gyermekek (figyelemzavar, érzelmi zavar, tanulási – viselkedés probléma) pedagógiájára vonatkozik. Olyan gyerekekkel foglalkozik a gyógypedagógus és a fejlesztő pedagógus, akinek a felzárkóztatásához már nem elegendőek a korrepetálások. A fejlesztő foglakozásokon a gyermekek problémájának súlyosságától függően, egyéni vagy kiscsoportos formában folyik a képességfejlesztés, melynek területei a tanítók által jelzett problémák, az iskolában elvégzett felmérések, és a rendelkezésre álló szakvélemények alapján kerülnek meghatározásra. A gyerek mindig egyéni sajátosságainak megfelelő feladatot kap. Mivel a fejlesztés olyan szintről kezdődik, amelyet a gyerek még jól teljesít, azonnal sikerélményben részesül, és nem utasítja el a további segítséget.
* A mozgásfejlesztésre és tartásjavításra helyben gyógytestnevelés és gyógy úszás keretében kerül sor.
* A különleges bánásmódra szoruló vagy más okból magántanulói státuszt igénylő gyermekek iskolánkban egyéni tanrend szerint összeállított, szaktanár által irányított külön órákra járnak és speciális szükségleteikhez alkalmazkodó osztályozó vizsgán adnak számot tudásukról.
* A fejlesztő munka eredményességének növelése érdekében folyamatos kapcsolatot tartunk külső szakemberekkel

( Nevelési Tanácsadó, Tanulási Képességet Vizsgáló Szakértői és Rehabilitációs Bizottság, Családjóléti és Gyermekjóléti Szolgálat)

**A részképesség-zavar tüneteit mutató tanulók iskolai fejlesztésének elvei**

**1. A részképesség-zavar tünetei, a kóros hiperaktivitást, figyelemzavart mutató tanuló**

A részképesség-zavarok körébe sorolják:

* Az iskolai teljesítményeknek – elsősorban az alapvető eszköztudás (olvasás, írás, számolás) elsajátításának és képességének deficitjét, (diszlexia, diszgráfia, diszkalkulia)
* Valamint az általuk kiváltott, következményes magatartási és/vagy tanulási zavarok komplex tünetegyüttesét.
* Ide tartoznak azok a tanulók is, akik súlyos figyelemzavaruk vagy fejletlen önirányítás, gyenge önértékelési képességük miatt a tanulási szituációba beilleszkedni nem tudnak, állandó személyes kontrollra, megerősítésre szorulnak. (hiperaktivitás, figyelemzavar)

**2. A részképesség-zavar tüneteit mutató tanulók iskolai fejlesztése**

Az iskolai fejlesztés pedagógiai szakaszai:

A tanulók iskolai fejlesztésének pedagógiai szakaszai nem térnek el a NAT-ban és a kerettantervben rögzítettektől. Szükség esetén lehetőség nyílik az első évfolyam két tanévre történő széthúzására, amely átsegítheti a tanulókat a nehézségeken.

**A fejlesztés kiemelt feladatai diszlexia, diszgárfia esetén**

Az olvasás-, írászavarok javításának célja az iskolás korban:

* Kialakítsa a tanulóban az intellektusának és mindenkori osztályfokának megfelelő értő olvasás-írás készségét,
* Fejlessze a gyermek kifejező készségét,
* Segítse az olvasás, írás eszközzé válását az ismeretek megszerzésében, megismertesse a tanulókat a kompenzatorikus lehetőségekkel. A legsúlyosabb esetekben kopenzálja:
  + Az olvasás-képtelenséget szövegek auditív tolmácsolásával,
  + Az írást segítse gépírással, szövegszerkesztő használatával,
  + A helyesírást a szövegszerkesztő helyesírás ellenőrző funkciójának működtetésével, illetve a speciális, e célból összeállított fejlesztő programokkal.

**Kiemelt feladatok a diszlexiás és diszgráfiás tanulók iskolai fejlesztése során:**

* Pontos diagnózis és fejlesztési szempontok, módszerek igénylése, vizsgálatok elvégzése.
* A testséma biztonságának kialakítása.
* A téri és időrelációk kialakítása praktikus és verbális szinten.
* A vizuomotoros koordináció gyakorlása.
* A látás, hallás, mozgás koordinált működtetése.
* Az olvasás, írás készségének folyamatos gondozása, fejlesztése a tanuló egész iskolai pályafutása alatt.
* A kompenzáló technikák alkalmazása valamennyi tantárgy tanulása során.
* Az élő idegen nyelv oktatása speciális módszerekkel, auditív megközelítéssel.
* Az értékelés legyen méltányos.
* Segítő környezet folyamatosan álljon a tanuló rendelkezésére.

**A fejlesztés kiemelt feladatai diszkalkulia esetén**

A diszkalkulia a számolási, matematikai képességeknek a tanulói intelligenciájához mért gyengesége.

**Kiemelt speciális teendők diszkalkuliás tanulók iskolai fejlesztése során:**

* Testséma kialakítása.
* A téri relációk biztonsága.
* A relációk nyelvi megalapozása, a matematikai nyelv tudatosítása.
* A szerialitás erősítése.
* Számfogalmak kialakítása és bővítése.
* Az érzékelés-észlelés, a figyelem, az emlékezet, a gondolkodás és a beszéd összehangolt, intenzív fejlesztése.
* Segítő, kompenzáló eszközök használatának megengedése.
* Alapműveletek fogalmi kialakítása, képi, vizuális megerősítése, sokoldalú gyakorlásuk a már „birtokolt” számfogalmakkal építkező számkörökben.
* A matematikai nyelvi relációk tudatosítása, szöveges feladatok megoldás.

**A fejlesztés kiemelt feladatai a részképesség-zavar és/vagy fogyatékosságok együttes, halmozott tüneteit mutató tanulók esetén**

Több részképesség-zavar együttes előfordulása „halmozott fejlődési zavart” okoz. Ez a beszéd/nyelv, a mozgás, a kognitív képességek eltérő és egyenetlen fejlődését foglalja magába és általában akadálya az anyanyelv tanulásának, az olvasás-írás-számolás elsajátításának.

Az ilyen típusú, speciális fejlesztésre szoruló tanulók logopédiai-pedagógiai ellátásának lényege:

* A percepció minden részterületét fejleszteni kell:
  + a vizuális,
  + akusztikus,
  + taktilis,
  + mozgásos észlelés folyamatait,
  + motoros képességeket,
  + beszéd- és nyelvi készségeket.

**A részképesség-zavar tüneteit mutató tanulók fejlesztésének alapelvei, módszerei, eszközei:**

* A részképesség-zavar tüneteit mutató tanulók különleges gondozási igényeinek kielégítése gyógypedagógus közreműködését igényli, aki meghatározza:
  + a lemaradás helyét és mértékét
  + meghatározza a fejlesztési célt
* A tanulók a komplexitás elvén alapuló egyéni terápiás terv alapján kapnak segítséget. A foglalkozások anyagának meghatározása a gyermek egyéni szükségleteinek figyelembe vételével történik.
* Módszer jellemzői:
  + Többirányú ráhatás, rávezetés
  + Az egyes részfunkciók megerősítése, vagy szükség esetén újratanítása.
* Tartalmában közeledhet a pedagógiai követelményekhez, de a fejlesztő tevékenység soha nem lehet rátanítás vagy korrepetálás.
* A fejlesztő munka eszközrendszere:
  + Eldöntetlen kérdés, hogy a fejlesztő munkának melyik formája az, ami a gyakorlatban beválik, a tornaórákon, vagy pedig a gyerek kiemelésével, külön kiscsoportban történő fejlesztés. Iskolánkban külön erre a célra kialakított helyiségben vesznek részt a foglalkozásokon a gyerekek.
  + A különböző képességterületek fejlesztését szolgáló változatos eszközrendszer kialakítása a célunk. (speciális feladatlapok, játékok)
* A kialakult részképességek jellegének megfelelően az iskolai oktatásban érvényesíteni szükséges a méltányos számonkérési, értékelési, esetleg az intenzív terápia idejére szóló átmeneti felmentési lehetőségeket. Mindez azonban elsődlegesen a gyermek távlati érdekeinek figyelembe vételével történjen.
* A részképesség-zavar tüneteit mutató tanulók oktatásának preferált formája a hagyományos integrált oktatás.

**A követelmények meghatározása:**

* A részképesség-zavar tüneteit mutató tanulók sajátos fejlesztésének elvei nem indokolják a NAT és a kerettanterv követelményeinek módosítását. A tanulók e csoportja ugyanis képes a követelmények minimum- vagy annál magasabb szinten történő elsajátítására, tanulási zavaraik a közoktatási törvény adta lehetőségeken belül – kiegészítő egyéni terápia – esetén kezelhetők.
* Kellő segítség és kompenzatorikus eszközök igénybevétele mellett elvárható a minimum vagy annál magasabb szintű követelmények teljesítése. Speciális probléma vagy a tanulási zavarok halmozott előfordulása esetén lehetőség nyílik egyénre szabott követelményrendszer kialakítására.
* Kiemelt szerepet kap a kommunikációs kultúra elsajátítása, mert a diszlexiás és diszgráfiás tanulók speciális nevelési szükségletei ezen a területen koncentrálódnak.
* Magyar nyelv és irodalom esetén javasolt a következők beiktatása: testséma fejlesztése, vizuomotoros koordináció fejlesztése, grafomotoros fejlesztés, helyes ejtés, a fonémahallás fejlesztése, hang-betűegyeztetési gyakorlatok, a verbális figyelem és emlékezet intenzív fejlesztése, memoriterek.
* Az élő idegen nyelv tanítási nem hagyható el. Javasolt a felmentés helyett a nyelvoktatás auditív módszereit alkalmazni szűkített programmal, méltányos értékelési rendszerrel vagy értékelés alóli felmentéssel.
* A testnevelés és sport területén célszerű szenzoros integrációs program és/vagy gyógyúszás alkalmazása.
* A matematika minimális követelményeinek teljesítése kompenzációs lehetőségeket, speciális módszereket, gyógypedagógiai segítséget feltételez.

**Egészségügyi és pedagógiai célú rehabilitáció:**

* Egészségügyi rehabilitáció:
  + Gyógytorna
  + Gyógyúszás
  + Bizonyos sportok, elsősorban labdajátékok. Mindezekre az iskolában, helyben van lehetőség.
* Pedagógiai rehabilitáció:
  + Funkcionális képességfejlesztő programok gyakoroltatása, elmélyítése.
  + A terápiás fejlesztő programok mellett szükséges időt tartalékolni a betegségek utáni felzárkóztatásra, esetleg tantárgyi részek elmélyítésére.
  + Ennek a keretében van lehetőség bizonyos kompenzáló eszközök használatának megtanítására, gyakorlására (szövegszerkesztés, helyesírás ellenőrzés, rajzprogramok kezelése, számítógép használata), mivel ezek az eszközök optimálisan egyéni vagy kiscsoportos formában használhatók.

A sajátos nevelési igényű tanulók oktatásán belül különös hangsúlyt kap nálunk az autista gyermekek inkluzív oktatása-nevelése.

E feladat elvégzéséhez először is a tárgyi és személyi szakmai feltételek megteremtéséről kellett gondoskodnunk. Mindezek együtt állásával már „csak” a taneszközök és a megfelelő szakmai háttér megteremtése a feladat. Ez a háttér jelenti a gyerekek és szülők körében is a felvilágosító, preventív munkát, hogy megfelelően elfogadóak legyenek sajátos nevelési igényű társaikkal, és minél sikeresebb legyen a beteg gyerekek beintegrálása a többségi iskolába. Elengedhetetlen, hogy a tantestület pozitív, befogadó attitűddel készüljön a feladatra. Különösen nagy feladat hárul azokra a pedagógusokra, akik osztályukban felvállalják az autista gyermekek integrációját. Mivel ezeknek a gyerekeknek a képességkultúrája nagyon változatos, minden gyermekhez más kulcs vezet, és ezt a kulcsot megtalálni, csak megfelelő szakember segítségével lehet, aki segíti felmérni személyre szabottan funkcióterületenként a megfelelő és fejlesztendő készségeket, képességeket.

A tananyag tartalmával, terjedelmével kapcsolatos problémák:

Az érintett tanulók esetében kétszeres terhelésről beszélhetünk, hiszen a tananyag mellett meg kell tanulniuk a szociális interakciókban való részvétel módját. A folyamat tervezéséhez, a problémák megelőzéséhez, kezeléséhez különösen fontos az autizmus területén jártas szakember jelenléte, valamint az autizmussal élő gyerekek oktatásában részt vevő szakemberek együttműködése, állandó véleménycseréje, kommunikációja. Az intézmény valamennyi pedagógusának tájékozottnak kell lennie a témában, hogy a gyermekek integrációját akár egy folyosói találkozás alkalmával is segíthessék.

**Az autizmussal élő gyermekek esetében különösen hangsúlyos tanítandó tartalmak:**

* Viselkedési szabályok, minták
* Énkép, önismeret
* Érzelmek kifejezése
* Önkontroll
* Az emberi kapcsolatok rendszere
* Mások tulajdonságai, tevékenységi körei, érzelmi reakcióik felismerés
* Az érdeklődésnek, életkornak megfelelő örömteli szabadidős készségek

A felsorolt tartalmak oktatásához autizmusspecifikus pedagógiai módszerek állnak rendelkezésre. Az integráció lehet részleges, teljes, fordított, szociális a gyermek specifikus állapotától függően. A mi intézményünkben mindhárom integrációs formának megvan a lehetősége és alkalmazzuk is. Különösem jelentős szerepet szánunk az ún. szenzomotoros fejlesztő foglalkozásoknak mint a zene, a babzsákos foglakozás, valamint olyan foglalkozások sem kizártak a helyi lovasklub közreműködésével, mint a gyógylovaglás, illetve a gyógyúszás az intézmény gyógytestnevelőinek irányításával. A gyermekek oktatása-nevelése személyre szabottan, a spektrumzavar mélységétől, jellegétől függően egyéni fejlesztési terv szerint történik, ezért egyénenként teljesen különböző a haladás üteme is.

**Értékelés, minősítés lehetséges formái:**

* Sokat fejlődött
* Fejlődött
* részterületen fejlődött
* változott
* hanyatlott

Az értékelés a mellékelt értékelőlap segítségével szövegesen történik minden félév és tanév végén. Az év végi értékelést a bizonyítvány és az annak mellékletét képező szöveges értékelőlap együtt tartalmazza. A numerikus értékeléssel és minősítéssel egyénre szabottan és tantárgy specifikusan ismertetjük meg a tanulókat. A magatartás és szorgalom osztályozása alól a fejlődészavar specifikumára (szociális beilleszkedési zavarok) való tekintettel felmentést kapnak.

**A továbbhaladás feltételei:**

Az egyénre szabott tanterv és fejlesztési terv jellegéből fakadóan a továbbhaladás feltételei is egyénileg változóak és a szakember-szülő konszenzusán alapulva változóak. Alapelv, mindenkor a gyermek érdekeit kell elsődlegesnek tekinteni.

**Taneszközök kiválasztásának alapelve:**

Az egyénre szabott tanterv jellegéből adódóan a taneszközök kiválasztásánál is az egyéni fejlesztési szempontokat, érdeklődési kört vesszük figyelembe. Az autista gyermekek oktatása a velük foglalkozó szakemberektől igen nagy eszközkészítési munkát igényel. Olyan eszközöket kell használniuk, melyek még készen, a kereskedelmi forgalomban nem kaphatók (napirend kártyák, feladatkijelölő kártyák, „eligazító” kártyák), illetve személyes jellegükből fakadóan csak személyre szabottan készíthetők (személyi kártyák, én-könyv). Ezeknek az eszközöknek az elkészítéséhez a szükséges eszközöket (kartonok, lamináló fóliák, színes tollak, ceruzák) intézményünk nem kis anyagi befektetések árán biztosítja. Tankönyvek mellett sok olyan nem taneszköznek számító könyvet, fejlesztő eszközt is meg kell vásárolnunk, melyeknek beszerzése szintén komoly anyagi ráfordítást jelent. Az autizmussal élő gyermekek általános jellegzetességéből (figyelemkoncentrációs zavar, megszokott tárgyakhoz való ragaszkodás) fakadóan az egyéni tanuláshoz szükséges bútorzatot is külön megrendelés alapján gyártatjuk le. Önálló tanulóhelyek paravánnal elválasztva, állítható magasságú bútorok, konzolos polcok melyek a gyermek növekedésével az egyes gyermekek testméreteihez igazíthatók.

**Könyvtár:**

Az iskolai könyvtár a feladatok sikeres ellátásához, napjaink információra és tudásra alapozott társadalmában való eligazodáshoz szükséges alapvető információkat és elképzeléseket, gondolatokat biztosítja. A szociális hátrányokkal induló tanulóink számára a könyvekhez való közvetlen hozzáférést is lehetővé teszi. Biztosítja az iskola pedagógiai programja alapján a tanítás-tanulás folyamatában jelentkező szaktanári, tanulói igények kielégítését és a könyvtár-pedagógiai program megvalósíthatóságát. Az iskolai könyvtár az intézmény pedagógiai programjának és a tantervi követelményeknek megfelelően folyamatosan, tervszerűen és arányosan fejleszti állományát. Az iskolai könyvtáros az állomány alakításában figyelembe veszi az igazgató, a nevelőtestület, valamint lehetőség szerint a tanulók javaslatait, és az iskola könyvtári környezetének adottságait.

**f)**. **Fejlesztő foglalkozások**

Afejlesztő foglalkozásokra egyre nagyobb hangsúlyt fektetünk, e foglalkozások szakértői vélemények alapján gyógy-, ill. fejlesztő pedagógusok irányításával órarend szerint folynak.

**g) Felzárkóztató, logopédiai, ill. képesség-kibontakoztató foglalkozások**

Atanulók szükségletei és igényei alapján szakkörök és felkészítők kereteiben valósítjuk meg.

# II. A személyiségfejlesztéssel kapcsolatos pedagógiai feladatok

Iskolánk nevelő és oktató munkájának alapvető feladata, hogy a tanulók személyiségét a különféle iskolai tevékenységek megszervezésével széleskörűen fejlessze.

Tanulóink személyiségfejlesztésével kapcsolatos feladataink:

**Az erkölcstan oktatása**

A Nemzeti köznevelésről szóló törvény rendelkezései szerint az általános iskola 1-8. évfolyamán az erkölcstan tantárgy oktatása kötelező tanórai keretben történik. Az erkölcstan tantárgy anyagához 1-4. osztályban a Nat Magyar nyelv és irodalom, Ember és társadalom, Életvitel és gyakorlat, valamint Művészetek műveltségterületének azok a fejlesztési követelményei és közműveltségi tartalmai irányadók, amelyek az életkori sajátosságoknak megfelelő beszélgetési témákat, magatartásmintákat, életvezetési szokásokat közvetítik. Az 5-8. évfolyamon az erkölcstan tantárgyra az Ember és társadalom műveltségterület Erkölcstan, etika közműveltségi tartalmai érvényesek.

**A hit- és erkölcstan oktatására vonatkozó szabályok**

A hit- és erkölcstan oktatás tartalmi követelményeire a Nemzeti köznevelésről szóló törvény szövege az irányadó, amely az iskolai keretek között folyó hit- és erkölcstan oktatás szervezését, tartalmának meghatározását és felügyeletének ellátását minden nevelési-oktatási intézménytípus (óvoda, iskola, kollégium) esetén az adott egyház és az adott egyház nevében eljáró jogi személy hatáskörébe utalja.

1. **A tanulók erkölcsi nevelése**

2013/14-es tanévtől 1. és 5. évfolyamon, felmenő rendszerrel bevezetésre került az erkölcstan önálló tantárgyként való tanítása. Jelentkezés a szülők által aláírt kérdőíven.

* az iskola által biztosított tanár által
* egyházak által hitoktatás kertén belül

Feladat: az alapvető erkölcsi értékek megismertetése, tudatosítása és meggyőződéssé alakítása.

1. **A tanulók értelmi nevelése**

Feladat: az értelmi képességek, illetve az önálló ismeretszerzéshez szükséges képességek kialakítása, fejlesztése. A világ megismerésére való törekvés igényének kialakítása.

1. **A tanulók közösségi (társas kapcsolatokra felkészítő) nevelése**

Feladat: az emberi együttélés szabályainak megismertetése. A társas kapcsolatok fontosságának tudatosítása, az együttműködési készség kialakítása Feladat: a tanulók közösségeire és önmagukra irányuló helyes, érzelmek kialakítása.

1. **A tanulók érzelmi (emocionális) nevelése**

Feladat:a környezet jelenségeire, a tanulók közösségeire és önmagukra irányuló helyes cselekvésre és aktivitásra késztető érzelmek kialakítása.

1. **A tanulók akarati nevelése**

Feladata: az önismeret, a kitartás a szorgalom, a céltudatosság, az elkötelezettség kialakítása.

1. **A tanulók nemzeti nevelése**

Feladat: a szülőhely és a haza múltjának és jelenének megismertetése. A nemzeti hagyományok, a nemzeti kultúra megismertetése, ápolása.

1. **A tanulók állampolgári nevelése**

Feladat: az alapvető állampolgári jogok és kötelességek megismertetése. Igény kialakítása a közösségi tevékenységekre.

1. **A tanulók munkára nevelése**

Feladat: a munka fontosságának tudatosítása. A tanulók önellátására és környezetük rendben tartására irányuló tevékenységek gyakoroltatása.

1. **A tanulók egészséges életmódra nevelése**

Feladat: a tanulók testi képességeinek fejlesztése, egészséges, edzett személyiség kialakítása. Az egészséges életmód iránti igény kialakítása.

# III. A közösségfejlesztéssel kapcsolatos feladatok

A tanulói közösségek fejlesztésével kapcsolatos feladataink:

1. **A különféle iskolai tanulói közösségek megszervezése, nevelői irányítása.**

Feladat: az iskolai élet egyes területeihez kapcsolódó tanulói közösségek kialakítása, valamint ezek életének tudatos, tervszerű nevelői fejlesztése.

1. **A tanulók életkori fejlettségének figyelembe vétele a tanulóközösségek fejlesztésében**

Feladat: a tanulói közösségek irányításánál a nevelőknek alkalmazkodniuk kell az életkorral változó közösségi magatartáshoz: a kisgyermek személyiségének fejlesztése az önmagát értékelni és irányítani képes személyiséggé válásáig

1. **Az önkormányzás képességének kialakítása**

Feladat: ki kell alakítani a közösségekben, hogy nevelői segítséggel közösen tudjanak maguk elé célt kitűzni, a cél eléréséért összehangolt módon tevékenykedjenek, ill. az elvégzett munkát értékelni tudják.

1. **A tanulói közösségek tevékenységének megszervezése**

Feladat: a pedagógusok legfontosabb feladata, a közösségek tevékenységének tudatos tervezése és folyamatos megszervezése.

1. **A közösség egyéni arculatának, hagyományainak kialakítása**

Feladat: a tanulói közösségre jellemző, az összetartozást erősítő erkölcsi, viselkedési normák, formai keretek és tevékenységek rendszeressé válásának kialakítása, ápolása.

# IV. A személyiségfejlesztés és a közösségfejlesztés feladatainak megvalósítása

## A tanulói személyiség fejlesztésének legfontosabb színtere a hosszabb tanítási-tanulási folyamatba illeszkedő tanítási óra*.*

Az iskola nevelői a tanítási-tanulási folyamat megszervezése során kiemelten fontosnak tartják a tanulók motiválását, a tanulói aktivitás biztosítását és a differenciálást.

* a motiválás célja, hogy tanulóinkban felébresszük azokat az indítékokat, amelyek a gyermekeket tanulásra ösztönzik és e tanulási kedv fenntartása a tanulás végéig
* a tanulók állandó aktivitását biztosító módszerek és szervezeti formák alkalmazása.
* kiemelten fontos feladat a differenciálás, amely igazodás a tanulók egyéni fejlettségéhez, képességeihez és az egyes tantárgyakból nyújtott teljesítményéhez.

## Az iskolában a nevelési és oktatási célok megvalósítását az alábbi tanítási órán kívüli tevékenységek segítik:

**Hagyományőrző tevékenységek**

Minden tanév folyamán a városi és az iskolai szintű ünnepélyeinket, megemlékezéseinket az éves munkaterv alapján tartjuk meg (Az 1956. október 23-i és 1848. március 15-i megemlékezésünket osztálykeretben, az 1849. október 6-i megemlékezésünket városi szinten tartjuk.)

**Diákönkormányzat**

A tanulók és a tanulóközösségek érdekeinek képviseletére, a tanulók tanórán kívüli, szabadidős tevékenységének segítésére az iskolában diákönkormányzat működik. Az iskolai diákönkormányzat munkáját a 4-8. osztályokban (tagiskolában 1- 8 évfolyamon) megválasztott küldöttekből álló diákönkormányzati vezetőség irányítja. A diákönkormányzat tevékenységét az iskola igazgatója által megbízott nevelő segíti, akit a diákok közössége kér fel.

**Napközi otthon**

A köznevelési törvény alapján a 2013/14-es tanévtől felmenő rendszerben a „klasszikus” napközit megszűntették. A törvény lehetőséget biztosít az intézmény számára az egész napos oktatás bevezetésére. A felső tagozaton igény szerint tanulószobát indítunk.

**Egész napos iskola**

Az általános iskola a Nemzeti köznevelésről szóló törvény rendelkezéseinek megfelelően egész napos iskolaként is működhet. Az egész napos iskola olyan iskolaszervezései forma, amelyben a tanórai és más foglalkozásokat az iskola délelőtt és délután egyenletesen szétosztva 16 óráig szervezi meg az intézmény elfogadott nevelési-oktatási programja szerint. A felső tagozaton is ebédszünetet tartunk 1325-től 1350-ig. Ez a tanulásszervezési forma lehetővé teszi mind a felzárkóztatás, mind a tehetséggondozás sajátos tevékenységeit, így támogatva a képességfejlesztés hatékony pedagógiai eljárásait. A kötelező tanórákon túl a délutáni foglalkozások teret adhatnak a művészeti nevelésnek, a testmozgásnak vagy más, az iskola arculatához illő szakköri és egyéb foglalkozásoknak és az önálló tanulásnak.

**Diákétkeztetés**

A diákétkeztetésbe felvett tanulók napi háromszori étkeztetésben (tízórai, ebéd, uzsonna), vagy menzás étkeztetésben (ebéd) részesülnek. A gyermekétkeztetés feladatát 2013 januárjától a törvény a helyi önkormányzatok hatáskörébe utalja.

**Tehetséggondozó és felzárkóztató foglalkozások**

Az egyéni képességek minél jobb kibontakoztatását, az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik.

Az 1-8. évfolyamon az egyes tantárgyakból gyenge teljesítményt nyújtó tanulók képességeinek fejlesztésére felzárkóztató órát szervezünk.

A 8. évfolyamon a továbbtanulás, a középiskolai felvétel elősegítésére a gyenge eredményt elérő tanulók részére felzárkóztató, a jó eredményt elérő tanulók részére képességfejlesztő órákat tartunk. További tehetséggondozó és felzárkóztató foglalkozások indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete dönt.

**Iskolai Sportkör**

Az Iskolai Sportkörfoglalkozásai a tanórai testnevelési órákkal együtt biztosítják a tanulók mindennapi testedzését, valamint a tanulók felkészítését a különféle sportágakban az iskolai és iskolán kívüli sportversenyekre.

**Szakkörök, diákkörök**

A különféle szakkörök működésükkel a tanulók egyéni képességeinek fejlesztését szolgálják. A szakkörök indításáról – a felmerülő igények és az iskola lehetőségeinek figyelembe vételével – minden évben május 15-ig- az iskola nevelőtestülete dönt.

**Versenyek, vetélkedők, bemutatók**

A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyeken való részvételre is felkészítjük.

**Tanulmányi kirándulások**

Az iskola nevelői az osztályok számára évente egy alkalommal május hónapban (külön terv szerint) tanulmányi kirándulást szerveznek. A jelentkezés önkéntes, a felmerülő költségeket a szülők viselik. A kirándulások költségeit alapítványi támogatások, pályázati, szponzori támogatások csökkenthetik.

A kirándulások után a tapasztalatokról beszámolót kell készíteni.

**Szabadidős foglalkozások**

A szabadidő hasznos és kulturált eltöltésére, túrák kirándulások, táborok, színház- és múzeumlátogatások, klubdélutánok, táncos rendezvények szervezhetők. A részvétel önkéntes, a felmerülő költségeket a szülőknek kell fedezniük, a szponzori, illetve pályázatokon nyert támogatások a költségeket csökkenthetik.

**Iskolai könyvtár**

A tanulók egyéni tanulását, önképzését a tanítási napokon látogatható iskolai könyvtár segíti.

**Hit- és vallásoktatás**

Az iskolában a területileg illetékes, bejegyzett egyházak – az iskola nevelő és oktató tevékenységétől függetlenül – hit- és vallásoktatást szervezhetnek, biztosítjuk a szükséges tantermet. A hit- és vallásoktatáson való részvétel a tanulók számára önkéntes.

## A beilleszkedési, magatartási nehézségek enyhítését szolgáló tevékenységek:

* szoros kapcsolat a helyi óvodai intézményekkel, nevelési tanácsadóval, és gyermekjóléti szolgálattal;
* az egyéni képességekhez igazodó tanórai tanulás megszervezése
* Iskolaotthonos, napközis és tanulószobai foglalkozások;
* a felzárkóztató foglalkozások;
* a nevelők és a tanulók személyes kapcsolatai;
* a családlátogatások;
* a szülők és a családok nevelési gondjainak segítése

## A tehetség, képesség kibontakoztatását az alábbi tevékenységek segítik:

* az egyéni képességekhez igazodó tanórai tanulás megszervezése
* a nem kötelező (választható) tanórán tanulható tantárgyak tanulása
* a tehetséggondozó foglalkozások
* iskolai sportköri foglalkozások
* diákkörök, szakkörök
* versenyek, vetélkedők, bemutatók (szaktárgyi, sport, kulturális stb.)
* a szabadidős foglalkozások (pl. színház- és múzeumlátogatások)
* az iskolai könyvtár, valamint az iskola más létesítményeinek, eszközeinek használata
* a továbbtanulás segítése

## A gyermek- és ifjúságvédelemmel kapcsolatos feladatok:

* A nevelők és a tanulók személyes kapcsolatainak és a családlátogatásoknak egyik fő célja a gyermek- és ifjúságvédelemmel összefüggő problémák feltárása, megelőzése. Minden pedagógus közreműködik a gyermek- és ifjúságvédelmi feladatok ellátásában.
* Az iskolában a gyermek- és ifjúságvédelmi feladatok segítésére gyermek- és ifjúságvédelmi felelős működik, alapvető feladata, hogy segítse a pedagógusok gyermek- és ifjúságvédelmi munkáját. Ezen belül feladatai közé tartozik:
* a tanulók és a szülők tájékoztatása azokról a lehetőségekről, amelyekhez problémáik megoldása érdekében fordulhatnak
* családlátogatásokon vesz részt a veszélyeztető okok feltárása érdekében
* a veszélyeztető okok megléte esetén értesíti a gyermekjóléti szolgálatot
* segíti a gyermekjóléti szolgálat tevékenységét
* a tanulók anyagi veszélyeztetettsége esetén gyermekvédelmi támogatás megállapítását kezdeményezi
* Az iskola gyermekvédelmi tevékenység három fő feladata: a gyermek fejlődését veszélyeztető okok megelőzése, feltárása, megszüntetése.
* A tanulók fejlődését veszélyeztető okok megszűntetésének érdekében iskolánk együttműködik a területileg illetékes:
* nevelési tanácsadóval
* gyermekjóléti szolgálattal
* családsegítő szolgálattal
* polgármesteri hivatallal
* háziorvossal, védőnővel
* továbbá a gyermekvédelemben résztvevő társadalmi szervezetekkel, egyházakkal, alapítványokkal
* Iskolánk pedagógiai munkáján belül elsősorban az alábbi tevékenységek szolgálják a gyermekvédelem céljainak megvalósítását:
* a felzárkóztató foglalkozások
* a tehetséggondozó foglalkozások
* az indulási hátrányok csökkentése
* a differenciált oktatás és képességfejlesztés
* a személyes, egyéni tanácsadás (tanulónak, szülőnek)
* egészségvédő és mentálhigiénés programok szervezése
* a családi életre történő nevelés
* a napközis és a tanulószobai foglalkozások
* az iskolai étkezési lehetőségek
* az egészségügyi szűrővizsgálatok
* a tanulók szabadidejének szervezése (tanórán kívüli foglalkozások, szabadidős tevékenységek)
* a tanulók szociális helyzetének javítása (segély, természetbeni támogatás)
* a szülőkkel való együttműködés
* tájékoztatás a családsegítő és a gyermekjóléti szolgálatokról, szolgáltatásokról

## A tanulási kudarcnak kitett tanulók felzárkóztatásának segítése a következő tevékenységek során történik:

* az egyéni képességekhez igazodó tanórai tanulás megszervezése
* a napközi otthon, iskolaotthon
* az egyéni foglalkozások
* a felzárkóztató foglalkozások
* a továbbtanulás irányítása, segítése
* az iskolai gyermek- és ifjúságvédelmi felelős tevékenysége

## A szociális hátrányok enyhítését az alábbi tevékenységek szolgálják:

* a felzárkóztató és egyéni foglalkozások
* a napközi otthon, iskolaotthon
* az egyéni képességekhez igazodó tanórai tanulás megszervezése
* a diákétkeztetés
* az iskolai könyvtár, valamint az iskola más létesítményeinek, eszközeinek egyéni vagy csoportos használata
* a nevelők és a tanulók segítő, személyes kapcsolatai
* a szülők, a családok nevelési, életvezetési gondjainak segítése
* a családlátogatások
* a továbbtanulás irányítása, segítése
* az iskolai gyermek- és ifjúságvédelmi felelős tevékenysége
* a tankönyvvásárláshoz nyújtott segélyek
* az étkezési díjak kifizetéséhez nyújtott segélyek

Szoros kapcsolat a polgármesteri hivatallal és a gyermekjóléti szolgálattal annak érdekében, hogy a szociális hátrányt elszenvedő tanulók minél hamarabb segítségben részesüljenek.

# V. A szülők, a tanulók és a pedagógusok együttműködésének formái

**A Szülő-pedagógus kapcsolat**

Az iskolai nevelés, a gyermeki személyiség harmonikus fejlesztésének elengedhetetlen feltétele a szülői ház és a pedagógus közösség koordinált és aktív együttműködése.

Ezen együttműködés:

* alapja: a gyermek iránt érzett közös nevelési felelősség
* megvalósult formái: a kölcsönös támogatás és a koordinált pedagógiai tevékenység
* feltétele: a kölcsönös bizalom és tájékoztatás, valamint őszinteség
* eredménye: a családi és iskolai nevelés egysége és ennek nyomán a kedvezően fejlődő gyermeki személyiség

Az együttműködés mindkét részről feltételez:

* őszinte véleményalkotást
* bizalmat, együttműködő magatartást
* érdeklődő, segítő hozzáállást
* nyitottságot, toleranciát

A szülők támogatását kérjük (várjuk) a következő területeken:

* aktív részvételt az iskola rendezvényein
* a nevelési problémák őszinte megbeszélését, közös megoldását
* szponzori segítségnyújtást (lehetőség szerint)

A szülőket az iskola egészének életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják:

* az iskola igazgatója, tagintézmény vezetője legalább félévente egyszer a szülői munkaközösség választmányi ülésén vagy iskolai szintű szülői értekezleten
* az osztályfőnökök folyamatosan az osztályok szülői értekezletein

Iskolánk a partneri kapcsolat elmélyítése, a gyermekek személyiségének harmonikus fejlesztése érdekében, a következő fórumokat, segítségnyújtási formákat kínálja:

* rendszeres és folyamatos tájékoztatás a tanuló előmeneteléről, magatartásáról

**A szülők, és pedagógusok együttműködésére az alábbi fórumok szolgálnak:**

**Szülői értekezlet**

Feladat: a szülők és a pedagógusok közötti folyamatos együttműködés kialakítása, a szülők tájékoztatása

* az iskola céljairól, feladatairól, lehetőségeiről
* az országos és a helyi közoktatás politika alakulásáról, változásairól
* a helyi tanterv követelményeiről
* az iskola és a szaktanárok értékelő munkájáról
* saját gyermekének tanulmányi előmeneteléről, iskolai magatartásáról
* a gyermek osztályának tanulmányi munkájáról, neveltségi szintjéről
* az iskolai és az osztályközösség céljairól, feladatairól, eredményeiről, problémáiról
* a szülők kérdéseinek, véleményének, javaslatainak összegyűjtése és továbbítása az iskola nevelőtestülete, illetve vezetősége felé

**Fogadó óra (**november, január, március, május hónapban)

Feladat: a szülők és a pedagógusok személyes találkozása, illetve ezen keresztül egy-egy tanuló egyéni fejlesztésének segítése konkrét tanácsokkal.(otthoni tanulás, szabadidőhelyes eltöltése, egészséges életmódra nevelés, tehetséggondozás, továbbtanulás stb.)

**Nyílt tanítási nap (**Március hónapban**)**

Feladat: a szülő betekintést nyerhessen az iskolai nevelő és oktató munka mindennapjaiba, ismerje meg személyesen a tanítási órák lefolyását, tájékozódjon közvetlenül gyermeke és az osztályközösség iskolai életéről.

**Írásbeli tájékoztató**

Feladat: a szülők tájékoztatása a tanulók tanulmányaival vagy magatartásával összefüggő eseményekről, illetve a különféle iskolai vagy osztály szintű programokról.

**Közös rendezvények**

Feladat: szülők, pedagógusok, tanulók részvételével (családi nap, családi túra, játékos családi vetélkedő, színházlátogatás, anyák napja) közös program szervezése

A szülői értekezletek, a fogadóórák és a nyílt tanítási napok időpontját az iskolai munkaterv évenként határozza meg.

A szülők kérdéseiket, véleményüket, javaslataikat szóban vagy írásban egyénileg, illetve választott képviselők, tisztségviselőik útján közölhetik az iskola igazgatóságával, nevelőtestületével.

**B. Pedagógus- gyermek kapcsolat**

A személyiség fejlesztés folyamatában nagyon fontos a tanuló és a pedagógus kapcsolata is. Minél szorosabb ez a kapcsolat, minél jobban ismeri a pedagógus a tanuló életkörülményei, szokásait, jellemét, pszichikumát annál jobban tudja pozitív értelemben befolyásolni.

Ez a kapcsolat nyitottságot és őszinteséget feltételez mindkét részről, valamint a másik fél megértésére és elfogadására való törekvést. E folyamatban meghatározó a pedagógus személyisége, a tanár személyes példája.

**A tanulók és a pedagógusok iskolai együttműködésének formái a tanórai és a tanórán kívüli foglalkozások**

Nevelési céljaink megvalósítása érdekében iskolánkban:

* működtetjük a diákönkormányzatot
* a tanulókat az iskola életéről, az iskolai munkatervről, illetve az aktuális feladatokról az iskola igazgatója, tagintézmény vezetője, a diákönkormányzat felelős vezetője és az osztályfőnökök (az osztályfőnöki órákon) tájékoztatják
* az iskola igazgatója, a tagintézmény vezetője legalább évente egyszer részt vesz a diákközgyűlésen, valamint a diákönkormányzat vezetőségének ülésén
* a diákönkormányzat vezetője aktuálisan tájékoztatja az érintetteket
* a tanulók kérdéseiket, véleményüket, javaslataikat szóban vagy írásban egyénileg, illetve választott képviselőik, tisztségviselőik útján közölhetik az iskola igazgatóságával, a nevelőkkel, a nevelőtestülettel vagy a szülői munkaközösséggel
* működtetjük a tanulók érdeklődésének megfelelő szakköröket, közösségi alkalmakat biztosítunk, ahol mindenki szabadon megnyilvánulhat
* a társasági életre nevelés érdekében sokféle programot szervezünk, (pl. színházlátogatás, kirándulások, találkozás híres emberekkel, költőkkel, írókkal stb.)
* hagyományos rendezvényeink is biztosítják e kapcsolat elmélyülését (farsang, Mikulás, sport programok, klubdélutánok)

# VI. Iskolai egészségfejlesztési, egészségnevelési program

**EMMI 128. §** (1) A teljes körű egészségfejlesztés célja, hogy a nevelési-oktatási intézményben eltöltött időben minden gyermek részesüljön a teljes testi-lelki jóllétét, egészségét, egészségi állapotát hatékonyan fejlesztő, a nevelési-oktatási intézmény mindennapjaiban rendszerszerűen működő egészségfejlesztő tevékenységekben.

(2) A nevelési-oktatási intézmény által működtetett teljes körű egészségfejlesztés olyan folyamat, amelynek eredményeképpen a pedagógusok a nevelési-oktatási intézményben végzett tevékenységet, a helyi pedagógiai programot és szervezeti működést, a gyermek, a tanuló és a szülő részvételét a nevelési-oktatási intézmény életében úgy befolyásolják, hogy az a gyermek, a tanuló egészségi állapotának kedvező irányú változását idézze elő.

(3) A nevelési-oktatási intézmény mindennapos működésében kiemelt figyelmet kell fordítani a gyermek, a tanuló egészséghez, biztonsághoz való jogai alapján a teljes körű egészségfejlesztéssel összefüggő feladatokra, amelyek különösen

*a)* az egészséges táplálkozás,

*b)* a mindennapos testnevelés, testmozgás,

*c)* a testi és lelki egészség fejlesztése, a viselkedési függőségek, a szenvedélybetegségekhez vezető szerek fogyasztásának megelőzése,

*d)* a bántalmazás és iskolai erőszak megelőzése,

*e)* a baleset-megelőzés és elsősegélynyújtás,

*f)* a személyi higiéné

területére terjednek ki.

(4) A nevelési-oktatási intézményekben folyó teljes körű egészségfejlesztés figyelembe veszi a gyermekek, tanulók biológiai, társadalmi, életkori sajátosságait, beilleszthető a nevelési-oktatási intézményben megvalósuló átfogó prevenciós programokba.

(5) A nevelési-oktatási intézmény teljes körű egészségfejlesztéssel kapcsolatos feladatait koordinált, nyomon követhető és mérhető, értékelhető módon kell megtervezni a helyi pedagógiai program részét képező egészségfejlesztési program keretében.

(6) A helyi egészségfejlesztési programot a nevelőtestület az iskola-egészségügyi szolgálat közreműködésével készíti el.

(7) A nevelési-oktatási intézmény saját pedagógus-munkakörben foglalkoztatott alkalmazottján kívül csak olyan, a nevelési-oktatási intézménnyel jogviszonyban nem álló szakember vagy szervezet programjait, alkalmazásában álló munkatársát vonhatja be tanórai vagy gyermek, tanuló részére szervezett egyéb foglalkozás vagy egyéb egészségfejlesztési és prevenciós tevékenység megszervezésébe, aki, vagy amely rendelkezik minőségbiztosított egészségfejlesztési, prevenciós programmal és az egészségpolitikáért felelős miniszter által kijelölt intézmény szakmai ajánlásával.

(8) A nevelési-oktatási intézmény vezetője az egészségfejlesztési és prevenciós programok kiválasztásánál beszerzi

*a)* az intézményben dolgozó iskolapszichológus,

*b)* az iskola-egészségügyi szolgálat, továbbá

*c)* amennyiben működik, a helyi vagy megyei Kábítószerügyi Egyeztető Fórum véleményét.

(9) A nevelési-oktatási intézményekben megvalósuló teljes körű egészségfejlesztés minőségbiztosítási keretrendszerét az egészségfejlesztésért felelős országos intézet dolgozza ki.

(10) Az alapfokú művészeti iskolában az (1)–(9) bekezdés rendelkezéseit nem kell alkalmazni.

1. Az iskolai egészségnevelési program kiemelt feladatai:

* a tanulók korszerű ismeretekkel és az azok gyakorlásához szükséges képességekkel és jártasságokkal rendelkezzenek egészségük megőrzése és védelme érdekében
* tanulóinknak bemutatjuk és gyakoroltatjuk velük az egészséges életmód gyakorlását szolgáló tevékenységi formákat, az egészségbarát viselkedési formákat /fontos a pedagógus személyes példamutatása, életvitele/
* ökoiskolai program megvalósítása, az éves munkatervben szereplő erdei iskola és vándortábor megszervezése (felmerülő költségek lásd 1. számú melléklet)
* a tanulók az életkoruknak megfelelő szinten minden foglalkozás keretében foglalkozzanak az egészség megőrzésének szempontjából a legfontosabb ismeretekkel:
* helyes táplálkozás
* az alkohol, dohányzás, kábítószer fogyasztás és hatásai
* a családi és kortárskapcsolatok
* a környezet védelme
* az aktív életmód, a sport
* a személyes higiénia
* a szexuális fejlődés területén

2. Az egészségnevelés az iskola minden pedagógusának illetve minden tanórai és tanórán kívüli foglalkozás feladata. (higiéné, étkezés, viselkedés, környezet hatásai)

* tanórán kívüli sportfoglalkozások szervezése (házi versenyek, edzések stb.)
* egészségfejlesztő, ill. környezetvédő ismeretterjesztő gyalogtúrák

3. Iskolánkban az egészségnevelést elsősorban a következő tevékenységformák szolgálják:

* a mindennapi testedzés lehetőségének biztosítása:
  + testnevelés órák (felmenő rendszerben a 2012/13-as tanévtől 1és 5. évfolyamon lásd Köznevelési Törvény)
  + iskolai sportkör foglalkozásai
  + tömegsport foglalkozások
  + úszásoktatás
* a biológia, egészségtan, testnevelés, technika tantárgyak, valamint az ötödik-nyolcadik évfolyamon az osztályfőnöki órák tanóráin feldolgozott ismeretek
* iskolánk tanulói minden évben egy fél napot felölelő őszi gyalogtúrán vesznek részt, amelynek egyik célja a szabad levegőn, természetben történő mozgás megszerettetése
* minden évben igénybe vesszük az iskolai egészségügyi szolgálat segítségét:
  + a védőnők minden évfolyamon, több osztályfőnöki órán előadást vállalnak drogmegelőzés – helyes életvitel, szexuális fejlődés, testápolás témakörökben
  + rendszeres a tanulók egészségügyi és higiéniai szűrővizsgálata
  + a rászoruló tanulókat az iskolánkban működő gyógytestnevelés foglalkozásokra irányítjuk
  + minden évben és évfolyamban rendszeres a tanulók fogászati szűrővizsgálata

**Belső erőforrásaink**

|  |  |  |
| --- | --- | --- |
| **Humán erőforrások** | **Feladat, szerepkör** | **Erősségek** |
| iskolavezetőség | program támogatása, anyagi forrás megteremtése, ösztönző rendszer kidolgozása | szakképzett, hiteles személyiségek, hasznosítható kapcsolatrendszer |
| tanárok | kidolgozzák és a tantárgyakba beépítve tanítják az egyes környezeti tartalmakat, kapcsolatteremtés külső támogatókkal | szakmai ismeret |
| osztályfőnöki közösség | évfolyamonként lebontva meghatározzák a teendőket | jó kommunikáció, együttműködő készség |
| diákönkormányzat | bekapcsolódnak a tervező munkába, programszervezés | a napi információáramlás biztosított |
| iskolaorvos, védőnő | előadások tartása | szakmai kompetencia, személyes ráhatás |
| technikai dolgozók | programok hátterének biztosítása | takarékosság |
| diákok | programokon való részvétel | partnerség vállalása |
| szülők | anyagi támogatás, külső erőforrások felkutatása | tevékeny részvétel, helyes szemlélet |

**Külső erőforrásaink:**

Bodajkért Közalapítvány

A Vértes Vidékéért Alapítvány támogatása

Bodajki Iskola és Óvoda Gyermekeiért Alapítvány

Rödermarki német testvérkapcsolat

Oswald von Nell Breuning német iskola

Pályázatokon nyert támogatások

Szülők, vállalkozók egyéni felajánlásai

Iskolánk kedvező fekvése (Vértes, Jordán Parkerdő, Bakony)

ÁNTSZ

Nevelési tanácsadó, Gyermekjóléti Szolgálat, Rendőrség

**Tájékoztató programok:**

### szülői értekezletek, családlátogatások, fogadóórák

### szülők iskolája-külső előadó megnyerésével (orvos, védőnő ÁNTSZ szakembere, rendőrség bűnmegelőzési szakembere, pszichológus)

### szórólapok, plakátok kifüggesztése

#### Az ÁNTSZ Városi Intézete Mór munkatársának és a helyi védőnő közreműködésével:

„Egészséget, testben és lélekben” című egészségnevelési program 1- 8. osztályosok részére az életkori sajátosságok figyelembe vételével.

Egészségnevelési témakörök:

1. osztály: Így működik a testünk. Személyi higiénia

Egészség, betegség. A védőoltásról

Biztonságban otthon- veszélyes anyagok a lakásban

2. osztály: Így működik a testünk

Fogápolás, caries megelőzés

Önismereti tréning: Milyen vagyok? Miért vagyok különleges?

3. osztály: Személyi higiéné, környezet higiéné

Fertőző betegségekről. Cseppfertőzés

Barátaink az állatok

Az együttélés szabályai

Önismereti tréning. Érzések, érzelmek. Stresszkezelés

4. osztály: Biztonságban otthon. Baleset megelőzés. Alapfokú elsősegélynyújtás, segélyhívás

Óvd és védd magad! (bizalom, bizalmatlanság)

Dohányzás, alkoholfogyasztás

Praepubertáns

5. osztály: Egészséges táplálkozás

Egészség, betegség, tünetek, teendők. Alapfokú elsősegélynyújtás, segélyhívás

Praepubertáns, pubertáns

Óvd és védd magad! A nemet mondás tudománya

6. osztály: Pubertáns

Menstruáció, menstruációs higiéné. (lányoknak)

Táplálkozási hibák, soványság, kövérség

Helyes táplálkozás

Alkohol, dohányzás, drog

A reklám hatása életünkre

7. osztály: Helyes életvezetés, stresszkezelés

Alkohol, dohányzás, drog

Óvd és védd magad! A nemet mondás tudománya

Párkapcsolatok, barátság, szerelem

Családi életre nevelés

Daganatos betegségek és megelőzésük

8. osztály: Az egészség érték! Szűrővizsgálatok, betegségek megelőzése

Táplálkozási hibák. Anorexia, bulémia. Testépítés

Helyes életvezetés. Stresszkezelés

Felelős párkapcsolatok. Terhesség, abortusz.

AIDS. Szexuális úton terjedő betegségek

Családi életre nevelés

#### Rendszeres szűrővizsgálatok:

### - Tisztasági (szeptember, október, január, április)

### - Szűrővizsgálat egészségmegőrzés érdekében, védőoltások

**Sikerkritériumok:**

* betegség miatti mulasztások számának fokozatos csökkenése
* ápolt külső
* káros szenvedélyektől való tartózkodás
* családias, baráti légkörben végzett közös munka
* a tanulók magatartásában tapasztalható a felelősségtudat, az igényesség maguk és környezetük iránt
* egyre többen vesznek részt a sportprogramokon

# 

# VII. Iskolai környezeti nevelési program

1. A környezeti nevelés célja:

A környezeti nevelés átfogó célja, hogy elősegítse a tanulók környezettudatos magatartásának életvitelének kialakulását, annak érdekében, hogy a felnövekvő nemzedék képes legyen a környezeti válság elmélyülésének megakadályozását, elősegítve az élő természet fennmaradását és a társadalmak fenntartható fejlődését.

Ezt a célkitűzést támasztja alá, hogy intézményünk 2016. január 30-án Ökoiskola címet kapott.

2. A környezeti nevelés kiemelt feladatai:

A tanulóban a környezettudatos magatartás, a környezetért felelős életvitel elősegítése: a természetet, embert, az épített és a társadalmi környezetet tisztelő szokásrendszer megalapozása.

* Tanulóinknak bemutatjuk és gyakoroltatjuk velük azokat a környezet megóvásához szükséges képességeket és készségeket, amelyek a természeti és társadalmi környezet zavartalan működését elősegítik.
* A tanulók az életkoruknak megfelelő szinten tanári – és tanórán kívüli- foglalkozások keretében foglalkoznak a környezet megóvásának szempontjából legfontosabb ismeretekkel
  + a környezet fogalmával
  + a környezetszennyezés formáival, hatásaival
  + a környezetvédelem lehetőségeivel
  + lakóhelyünk természeti értékeivel
  + lakóhelyünk környezetvédelmi feladataival

3. A környezeti nevelés az iskola minden pedagógusának, illetve minden tanórai és tanórán kívüli foglalkozás feladata.

4. Iskolánkban a környezeti nevelést elsősorban a következő tevékenységi formák szolgálják:

Tanórákon:

* a természetismereti, a földrajz, biológia és technika tantárgyak anyagában
* az ötödiktől nyolcadik évfolyamig osztályfőnöki órákon feldolgozott ismeretek

Tanórán kívüli foglalkozások:

* ősszel iskolánk környékén fákat ültetünk
* Madarak és fák napja
* megemlékezés a Föld napjáról
* minden ősszel iskolánk őszi túrát szervez a települést körülvevő természetes környezetben. iskolánk tanulói minden évben tanulmányi kirándulás, és önkéntes alapú tematikus kirándulások keretében ismerkednek hazánk távolabbi tájainak természeti szépségeivel, történelmi emlékeivel, szokásaikkal, hagyományaikkal, és környezetvédelmével (felmerülő költségek lásd 1. számú melléklet),
* az ökomunkatervben kitűzött célok, programok megvalósítása (Takarítási világnap, „Te szedd a kéken” akció lebonyolítása, faültetés, PET palack, használtelem, elektronikus hulladék, papír gyűjtése, újrahasznosítási témahét)→ felmerülő költségek, lásd 1. számú melléklet.

**Jeles napok:**

március 22. A víz világnapja

április 22. A Föld napja

május 10. Madarak- fák napja

A jeles napokhoz különböző akciókat szervezünk.

**Erőforrásaink**

Fenntartói támogatás

Pályázatokon nyert támogatások

Szülők egyéni felajánlásai

Bodajki Iskola és Óvoda Gyermekeiért Alapítvány

|  |  |  |
| --- | --- | --- |
| **Iskola elhelyezkedéséből adódó lehetőségek, jellemzők** | **Célok** | **Tevékenységi formák, feladatok** |
| Idegenforgalom | Nemzeti értékeink megbecsülése, óvása | Munkaakciók a várban, Jordán parkerdőben, kérésre idegenvezetés |
| Játszótér hiánya | Létesítés a gyermekek mozgásigényének kielégítésére | Pályázat, aktív szülők bevonásával játszóterek kialakítása |
| Udvar, iskola épülete | Esztétikus környezet kialakítása, az otthonosság érzetének növelése | Dekorációk készítése, parkosítás, virágosítás közlekedő-utak felújítása, takarítási akciók szervezése, szeméttárolók kihelyezése |
| Eszközellátottság | Tudatos eszközhasználat az ismeretek elsajátításához. Élményközpontú ismeretszerzés | Eszközök folyamatos karbantartása, felújítása, cseréje, beszerzése pályázati segítséggel, szakszerű használata |
| Energia-felhasználás | Takarékos fűtés, világítás | Energiatakarékos égők beszerzése, helyes szellőztetés, nyílászárók felülvizsgálata, cseréje, tetőfelújítás |

Tevékenységi formák és feladatok megvalósítását folyamatosan végezzük az anyagi lehetőségeinkhez mérten.

**Sikerkritériumok:**

* az osztályok nem szemetesek, javul az iskola tisztasága
* szelektív hulladékgyűjtést végez a tanulók többsége
* takarékosság az energiával
* ökoiskolai programok megvalósítása

**A fogyasztóvédelmi oktatás célja a fogyasztói kultúra fejlesztése, és a tudatos kritikus fogyasztói magatartás kialakítása és fejlesztése a tanulókban.**

A fogyasztóvédelmi oktatás tartalmi elemei:

A tanulók hatékony társadalmi beilleszkedéséhez, az együttműködéshez és a részvételhez elengedhetetlenül szükséges a szociális éstársadalmi kompetenciák tudatos pedagógiailag megtervezett fejlesztése. Olyan szociális motívumrendszerek kialakításáról és erősítéséről van szó, amely gazdasági és társadalmi előnyöket egyaránt hordoz magában.

Szükséges a társadalmi és állampolgári kompetenciák kialakítása, a jogaikat érvényesíteni tudó a közéletben részt vevő és közreműködő tanulók képzése. A szociális és társadalmi kompetenciákfejlesztése a versenyképesség erősítésével kapcsolatos területek, mint például a vállalkozási a gazdálkodási és a munkaképesség szoros összefüggése az ún. cselekvési kompetenciákfejlesztése.

Fontos továbbá a fogyasztás során a tájékozódás képessége, a döntési helyzet felismerése, és a döntésre való felkészülés. Meg kell ismertetni a tanulókkal a piac, a marketing és a reklám szerepét, alkalmassá téve őket az eligazodásra. Hangsúlyozni kell a minőség és a biztonság szerepét a fogyasztás során, valamint a gazdaságosságot és a takarékosságot.

A fogyasztóvédelmi oktatás céljaként megfogalmazott fogyasztói kultúra, valamint a kritikus fogyasztói magatartás kialakítása és fejlesztése érdekében szükséges, hogy a diákok értsék, és a saját életükre alkalmazni tudják az alábbi fogalmakat:

**Környezettudatos fogyasztás:** Egyfajta középút az öncélú, bolygónk erőforrásait gyorsulva felélő fogyasztás és fogyasztásmentesség között.

**Kritikus fogyasztói magatartás:** A fogyasztói jogok érvényesítése.

A fogyasztónak joga van:

* az alapvető szükségleteinek kielégítéséhez
* a veszélyes termékek és eljárások ellen való tiltakozáshoz
* a választáshoz különböző termékek és szolgáltatások között
* a megfontolt választáshoz szükséges tények ismeretéhez
* a jogos panaszok tisztességes rendezéséhez
* az egészséges és elviselhető környezetben való élethez

**Preventív, vagyis megelőző fogyasztóvédelem:** Amikor a vevő már a kezdet kezdetén érvényesíteni tudja jogait és nincs szükség panaszbejelentésre, bírósági perekre.

**A fogyasztóvédelmi oktatás színterei az oktatásban:**

* az egyes tantárgyak tanórai foglalkozásai
* tanórán kívüli elemek
* hazai és nemzetközi együttműködések (más iskolákkal, állami és civil szervezetekkel, cégekkel)

**Módszertani elemek:**

A módszereknek tartalmaznia kell az egyén és társadalom viszonyáról szóló információgyűjtés, információfeldolgozás, a feldolgozott információk alapján való döntés és a döntés alapján eltervezett cselekvés végrehajtásának módszereit.

Fontos hogy a diákok e módszereket minél többször valós helyi és globális problémákon és értékeken keresztül maguk alkalmazzák.

* Interjúk, felmérések készítése az emberek vásárlási szokásairól
* Adatgyűjtés, feldolgozás információrögzítés együttműködéssel
* Problémamegoldó gyakorlat ötletbörzével, értékeléssel
* Viták, szituációs játékok (eladói és vásárlói érdekek összehangolása, fogyasztói kosár készítése)
* Érveléstechnikai gyakorlatok (hatékony érdekérvényesítés)

**Pedagógiai program elfogadása**

**NKT 70. §** (1)[106](http://net.jogtar.hu/jr/gen/hjegy_doc.cgi?docid=A1100190.TV#lbj106param#lbj106param) A nevelőtestület a nevelési-oktatási intézmény legfontosabb tanácskozó és döntéshozó szerve. Az állami intézményfenntartó központ által fenntartott köznevelési intézményben az önálló jogi személyiséggel rendelkező szervezeti egységnek egy nevelőtestülete van. A nevelési-oktatási intézmény nevelőtestülete a nevelési és oktatási kérdésekben, a nevelési-oktatási intézmény működésével kapcsolatos ügyekben, valamint e törvényben és más jogszabályokban meghatározott kérdésekben döntési, egyebekben véleményező és javaslattevő jogkörrel rendelkezik.

(2) A nevelőtestület

*a)* a pedagógiai program elfogadásáról,

*b)* az SZMSZ elfogadásáról,

*c)* a nevelési-oktatási intézmény éves munkatervének elfogadásáról,

*d)* a nevelési-oktatási intézmény munkáját átfogó elemzések, értékelések, beszámolók elfogadásáról,

*e)* a továbbképzési program elfogadásáról,

*f)* a nevelőtestület képviseletében eljáró pedagógus kiválasztásáról,

*g)* a házirend elfogadásáról,

*h)* a tanulók magasabb évfolyamba lépésének megállapítása, a tanulók osztályozóvizsgára bocsátásáról,

*i)* a tanulók fegyelmi ügyeiben,

*j)* az intézményvezetői, intézményegység-vezetői pályázathoz készített vezetési programmal összefüggő szakmai vélemény tartalmáról,

*k)* jogszabályban meghatározott más ügyekben

dönt.

(3) A nevelőtestület véleményt nyilváníthat vagy javaslatot tehet a nevelési-oktatási intézmény működésével kapcsolatos valamennyi kérdésben. Ki kell kérni a nevelőtestület véleményét a külön jogszabályban meghatározott ügyekben.

(4) A közös igazgatású köznevelési intézményben és az általános művelődési központban azokban az ügyekben, amelyek

*a)* csak egy - nevelési-oktatási intézmény feladatát ellátó - intézményegységet érintenek, az intézményegységben,

*b)* több - nevelési-oktatási intézmény feladatát ellátó - intézményegységet érintenek, valamennyi érdekelt intézményegységben

foglalkoztatott - a 4. § 18. pontjában felsorolt - alkalmazottakból és az intézmény vezetőjéből álló nevelőtestület jár el.

(5) Az óraadó a nevelőtestület döntési jogkörébe tartozó ügyekben - az (2) bekezdés *h)-i)* pontjába tartozó ügyek kivételével - nem rendelkezik szavazati joggal.

(6) Ha a köznevelési intézmény, intézményegység, tagintézmény nem nevelési-oktatási intézmény, továbbá a közös igazgatású köznevelési intézményben és az általános művelődési központban az intézmény egészét érintő kérdésekben a nevelőtestületet megillető jogosítványokat - kivéve azokat, amelyek a tanulói jogviszonnyal kapcsolatosak - a szakalkalmazotti értekezlet gyakorolja.

**Az emberi erőforrások minisztere 51/2012. (XII. 21.) EMMI rendelete**

**a kerettantervek kiadásának és jóváhagyásának rendjéről**

A nemzeti köznevelésről szóló 2011. évi CXC. törvény 94. § (1) bekezdés c) és j) pontjában kapott felhatalmazás alapján, az egyes

miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet

41. § i) pontjában meghatározott feladatkörömben eljárva, az egyes szolgáltatásokkal összefüggő igazgatási szolgáltatási díj

tekintetében az egyes miniszterek, valamint a Miniszterelnökséget vezető államtitkár feladat- és hatásköréről szóló

212/2010. (VII. 1.) Korm. rendelet 73. § c) pontjában meghatározott feladatkörében eljáró nemzetgazdasági miniszterrel

egyetértésben a következőket rendelem el:

**1. Általános rendelkezések**

**1. §** A rendelet hatálya – a fenntartóra tekintet nélkül – kiterjed

a) a nemzeti köznevelésről szóló 2011. évi CXC. törvény (a továbbiakban: Nkt.) 7. § (1) bekezdés b)–e), valamint

g) pontjában foglalt köznevelési intézményekre (a továbbiakban együtt: iskola),

b) a pedagógus és a nevelő és oktató munkát közvetlenül segítő munkakörben alkalmazottakra, az óraadókra,

c) az Oktatáskutató és Fejlesztő Intézetre (a továbbiakban: OFI).

**2. A kerettantervek iskolai alkalmazására vonatkozó szabályok**

**2. §** (1) Az iskola az oktatásért felelős miniszter (a továbbiakban: miniszter) által a Nemzeti alaptanterv kiadásáról,

bevezetéséről és alkalmazásáról szóló 110/2012. (VI. 4.) Korm. rendelet (a továbbiakban: Nat) alapján az Nkt.

5. § (1) bekezdés b)–d) pontjaiban meghatározott pedagógiai szakaszokra (a továbbiakban: pedagógiai szakaszok),

iskolatípusra, továbbá az egyes sajátos köznevelési célok teljesítéséhez kiadott kerettanterveket alkalmazhatja az

e rendelet 16. §-ban foglaltakra figyelemmel.

(2) Az iskola a miniszter által határozattal jóváhagyott kerettantervet is beépíthet a helyi tantervébe.

(3) Az iskola a kerettanterveket tanév szerinti tagolásban építi be a helyi tantervébe, és kiegészíti az iskola helyi

sajátosságai alapján. A két évfolyamos kerettantervi szakaszokra meghatározott nevelési és fejlesztési feladatokat az

iskola oly módon köteles beépíteni a helyi tantervébe, hogy az adott tanévben az adott kétéves kerettantervi szakasz

fejlesztési feladatainak arányos elvégzését, továbbá az adott kétéves kerettantervi szakaszhoz meghatározott tartalmi

követelmények arányos elsajátítását valósíthatja meg.

(4) Az iskola a kerettantervben a tantárgyak két évfolyamos szakaszolása szerint meghatározott követelményeit és

a fejlesztési feladatokat a helyi tantervében az egyes kétéves szakaszok között nem csoportosíthatja át.

(5) Az iskola a helyi tanterve elkészítése során a tantárgyi kerettantervek tematikai egységeiben meghatározott

óraszámokat legfeljebb 10%-kal csökkentheti.

(6) Az iskola a helyi tanterve elkészítése során az azonos pedagógiai szakaszra és azonos iskolatípusra kiadott tantárgyi

kerettanterveket egymás között felcserélheti. A kerettantervek felcserélése akkor lehetséges, ha a felcserélésben

érintett kerettantervek alapóraszáma megegyezik, vagy ha a magasabb éves óraszámra épülő kerettanterv többlet

időkeretét az iskola a helyi tantervébe a szabadon felhasználható éves órakerete terhére építi be.

(7) Az iskolában az emelt szintű ének-zene oktatásához szükséges tanórai foglalkozásokba az énekkari vagy a kórus

foglalkozás összesen legfeljebb heti egy óra erejéig beszámítható.

(8) A középiskolának a helyi tantervében kell meghatároznia a 11–12. évfolyamon az emelt szintű érettségire történő

felkészítéshez és az emelt szintű oktatáshoz alkalmazott fejlesztési feladatokat és követelményeket a Nat, továbbá az

érettségi vizsga részletes követelményeiről szóló 40/2002. (V. 24.) OM rendelet alapján.

**VIII. H E L Y I T A N T E R V**

## A tanterv készítés szempontjai

Helyi tanterveinket a Köznevelési Törvény, Nemzeti Alaptanterv előírásainak, s a helyi igényeknek megfelelően terveztük.

Helyi tantervünk összeállítása az oktatási miniszter által kiadott kerettantervek felhasználásával történt, amely teljesíti a Nemzeti Alaptantervben foglalt előírásokat.

**Figyelembe vettük:**

**-** a kerettantervi ajánlásokat a nevelés és oktatás céljára, a tantárgyak rendszerére, az egyes tantárgyaktémaköreire, a témakörök tartalmára, a tantárgyak évfolyamonkénti követelményeire, a követelmények teljesítéséhez rendelkezésre álló időkeretre, az iskolai egészségfejlesztéssel, fogyasztóvédelemmel, környezetvédelemmel összefüggő feladatok végrehajtására

- a Nemzeti Alaptanterv ajánlásait, amik tartalmazzák:

*a)* a nemzeti és etnikai kisebbségi iskolai nevelés-oktatás,

*b)* sajátos nevelési igényű tanulók iskolai nevelése-oktatása sajátos tantervi követelményeinek alapelveit.

### **A választott tantervek forrásai**

A különböző kiadók a kerettantervhez készült helyi tanterveit adaptáltuk, melyeket a megfelelő és indokolt kiegészítésekkel bővítettünk.

A választás alapja:

· az iskola fő céljainak való megfelelés

· a nálunk már bevált tankönyvcsaládok felhasználása

Iskolánkban a két heti ciklusban elkészített órarendet tartjuk célravezetőnek, ez alapján folyik az oktató-nevelő munka.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **2019/2020. tanév** |  |  |  |  |  |  |  |  |
| **Óraszámok évfolyamonként** | | | | | | | | |
| **Tantárgyak:** | **1.** | **2.** | **3.** | **4.** | **5.** | **6.** | **7.** | **8.** |
| Magyar nyelv és irodalom | 8 | 8 | 8 | 8 | 4 | 4 | 4 | 4 |
| Nemzetiségi nyelv és irodalom | 5 | 5 | 5 | 5 | 5 | 5 | 5 | 5 |
| Matematika | 4 | 4 | 4 | 4 | 4 | 3,5 | 3,5 | 3,5 |
| Történelem |  |  |  |  | 2,5 | 2,5 | 2,5 | 2,5 |
| Etika/hit-és erkölcstan | 1 | 1 | 1 | 1 | 1 | 1 | 1 | 1 |
| Környezetismeret | 1 | 1 | 1 | 1 |  |  |  |  |
| Természetismeret |  |  |  |  | 2 | 2 |  |  |
| Kémia |  |  |  |  |  |  | 1,5 | 1,5 |
| Fizika |  |  |  |  |  |  | 1,5 | 1,5 |
| Biológia |  |  |  |  |  |  | 1,5 | 1,5 |
| Földrajz |  |  |  |  |  |  | 1,5 | 1,5 |
| Első idegen nyelv: Angol |  |  |  |  |  |  | 2 | 2 |
| Ének-zene | 1 | 1 | 1 | 1 | 1 | 1 | 1 | 1 |
| Vizuális kultúra | 1 | 1 | 1 | 1 | 1 | 1 | 1 | 1 |
| Technika és tervezés | 1 | 1 | 1 | 1 | 1 | 1 | 1 | 1 |
| Informatika |  |  |  |  |  | 1 | 1 | 1 |
| Testnevelés | 5 | 5 | 5 | 5 | 5 | 5 | 5 | 5 |
| Közösségi nevelés |  |  |  |  | 1 | 1 | 1 | 1 |
| **Összesen:** | **27** | **27** | **27** | **27** | **27,5** | **28** | **34** | **34** |

**A KULCSKOMPETENCIÁK**

Az Európai Unióban kulcskompetenciákon azokat az ismereteket, képességeket és attitűdöket értjük, amelyek birtokában az unió polgárai egyrészt hamar és hatékonyan alkalmazkodhatnak a gyorsan változó modern világhoz, másrészt a változások irányát és tartalmát cselekvően befolyásolhatják. A tudásalapú társadalomban felértékelődik az egyén tanulási képessége, mert az emberi cselekvőképesség az élethosszig tartó tanulás folyamatában formálódik.

A különböző kompetenciaterületekben megjelenő ismeretek, képességek, attitűdök számos tanulási helyzetben és összefüggésben alkalmazhatók különféle célok elérésére, különböző problémák és feladatok megoldására, ezért több műveltségterülethez is köthetők. Több kompetencia egymásba fonódik, és így részben fedik egymást, továbbá az egyikhez szükséges elemek támogatják a másik területhez szükséges készségek, képességek, attitűdök körét. Hasonló egymásra építettség jellemzi a képesség- és tanulásfejlesztési célok és az egyes műveltségterületek viszonyát. Számos olyan fejlesztési terület van, amely mindegyik kompetencia részét képezi: ilyen például a kritikus gondolkodás, a kreativitás, a kezdeményezőképesség, a problémamegoldás, az együttműködés, a kockázatértékelés, a döntéshozatal, az érzelmek kezelése, a kapcsolati kultúra, a társas tolerancia.

**Anyanyelvi kommunikáció**

Az anyanyelvi kommunikáció magában foglalja a fogalmak, gondolatok, érzések, tények, vélemények kifejezését és értelmezését, megőrzését és közvetítését szóban és írásban (hallott és olvasott szöveg értése, szövegalkotás szóban és írásban), valamint a helyes, öntudatos és alkotó nyelvhasználatot az oktatásban és képzésben, a társadalmi és kulturális tevékenységek során, a családi és a társas életben, a munkában és a szabadidős tevékenységekben, a társas valóság formálásában.

**Szükséges ismeretek, képességek, attitűdök**

Az anyanyelvi kommunikáció az anyanyelv elsajátításának folyamata és eredménye, amely természeténél fogva kapcsolódik az egyén kognitív képességének fejlődéséhez. Az anyanyelvi kommunikáció feltétele a megfelelő szókincs, valamint a nyelvtan és az egyes nyelvi funkciók ismerete. Ez a tudásanyag felöleli a szóbeli és írásbeli kapcsolattartás fő típusainak, az irodalmi és nem irodalmi szövegek egész sorának, a különböző nyelvi stílusok fő sajátosságainak, valamint a

különféle helyzetekben a nyelv és a kommunikáció változásainak ismeretét.

Az ember rendelkezik azzal a képességgel, hogy változatos helyzetekben, szóban és írásban érintkezni tud másokkal, kommunikációját figyelemmel tudja kísérni, és a helyzetnek megfelelően tudja alakítani. Képes nyelvileg megalkotni és kifejezni saját valóságát és valóságértelmezését, a nyelvhasználaton keresztül mások valóságértelmezését megismerni és a sajátjával összevetni, összehangolni, vagy ütköztetni. Képes a nyelvhasználat útján ismereteket szerezni és ismereteit gazdagítani, illetve új ismereteket, új tudást létrehozni. Képes megkülönböztetni és felhasználni különböző típusú szövegeket, továbbá képes információkat keresni, gyűjteni, feldolgozni és közvetíteni. Tud különböző segédeszközöket használni, saját szóbeli és írásbeli érveit a helyzetnek megfelelően, etikusan és meggyőzően kifejezni.

A pozitív attitűd magában foglalja a társas viszonyokra érzékeny, tudatos, érdeklődő és önkritikus magatartást, az építő jellegű párbeszédre való törekvést, az igényes megnyilvánulás értékének felismerését, az esztétikai minőség tiszteletét mások megismerésének az igényét és az anyanyelv iránti felelősség vállalását. Ehhez ismerni kell az anyanyelv és a nemzeti kultúra, a nyelv és a valóság, a kommunikáció és a társas világ közötti összetett kapcsolatot, a nyelv változó-változtató természetét, másokra gyakorolt hatását, a társadalmilag felelős nyelvhasználat jelentőségét.

**Idegen nyelvi kommunikáció**

Az idegen nyelvi kommunikáció – az anyanyelvi kommunikációhoz hasonlóan – az alapvető nyelvi készségekre épül: fogalmak, gondolatok, érzések, tények és vélemények megértése, kifejezése és értelmezése idegen nyelven különböző tevékenységi formákban, mint hallott és olvasott szöveg értése, szövegalkotás és interakció szóban és írásban. Ezek a tevékenységek az élet különböző területein – oktatás és képzés, munka, családi és társas élet, szabadidős tevékenységek – az egyén szükségleteinek megfelelően történnek. Az idegen nyelvi kommunikáció olyan képességeket is igényel, mint a közvetítés az anyanyelv és az idegen nyelv között, valamint más kultúrák megértése. A nyelvhasználó tudásszintje változhat a különböző nyelvek, nyelvi tevékenységek (hallott szöveg értése, beszédkészség, olvasott szöveg értése, íráskészség és közvetítő készség), valamint az idegen nyelvet használó társadalmi-kulturális háttere, igényei és érdeklődése szerint.

**Szükséges ismeretek, képességek, attitűdök**

A kommunikatív nyelvi kompetencia lexikális, funkcionális, grammatikai és szövegalkotási ismereteket, valamint szocio- és interkulturális készségeket feltételez. Az élethosszig való tanuláshoz a nyelvhasználónak el kell sajátítania az önálló tanulás stratégiáit és az ehhez szükséges eszközök használatát.

A pozitív attitűd magában foglalja a kulturális sokféleség tiszteletben tartását és a nyelvek, kultúrák közötti kommunikáció iránti érdeklődést és kíváncsiságot.

**Matematikai kompetencia**

A matematikai kompetencia a matematikai gondolkodás fejlesztésének és alkalmazásának, az elvonatkoztatásnak és a logikus következtetésnek a képessége. Az arra való készséget is jelenti, hogy a mindennapi problémák megoldása során matematikai ismereteket és módszereket alkalmazzunk.

A matematikai kompetencia kialakulásában az ismereteknek és a tevékenységeknek egyaránt fontos szerepük van.

Szükséges ismeretek, képességek, attitűdök

A matematikai ismeretek magukban foglalják a számok, mértékek, struktúrák, az alapműveletek és az alapvető matematikai fogalmak, jelölések és összefüggések készség szintű tudását.

A matematikai kompetencia képessé tesz arra, hogy felismerjük az alapvető matematikai elveket és törvényszerűségeket a természetben. Elősegíti a problémák megoldását a mindennapokban, otthon és

a munkahelyen. Alkalmassá tesz az érvek láncolatának követésére, a matematika nyelvén megfogalmazott törvények megértésére.

A matematikai műveltséghez való pozitív hozzáállás annak az igazságnak a tiszteletén alapul, hogy a világ rendje megismerhető, megérthető és leírható.

**Természettudományos és technikai kompetencia**

A természettudományos kompetencia készséget és képességet jelent arra, hogy megfelelő ismeretek és módszerek felhasználásával leírjuk és magyarázzuk a természet jelenségeit és folyamatait, bizonyos feltételek mellett előre jelezve azok várható kimenetelét is. Segít abban, hogy megismerjük, illetve megértsük természetes és mesterséges környezetünket, és ennek megfelelően irányítsuk cselekedeteinket. A technikai kompetencia ennek a tudásnak az alkotó alkalmazása az emberi vágyak és szükségletek kielégítése érdekében. A természettudományos és technikai kompetencia magában foglalja a fenntarthatóság, azaz a természettel hosszú távon is összhangban álló társadalom feltételeinek ismeretét, és az annak formálásáért viselt egyéni és közösségi felelősség elfogadását.

**Szükséges ismeretek, képességek, attitűdök**

A természettudományok esetében elengedhetetlen a természet működési alapelveinek, az alapvető tudományos fogalmaknak, módszereknek és technológiai folyamatoknak az ismerete, de ismerni kell az emberi tevékenységeknek a természetre gyakorolt hatásait is. Így megértjük a tudományos elméletek szerepét a társadalmi folyamatok alakulásában, valamint az alkalmazások és a technológiák előnyeit, korlátait és kockázatait a társadalomra nézve.

A természettudományos és technikai kompetencia birtokában mozgósítani tudjuk természettudományos és műszaki műveltségünket a munkában és a hétköznapi életben: amikor új technológiákat, eszközöket, berendezéseket ismerünk meg és működtetünk, amikor a tudományos eredményeket a hétköznapokban alkalmazzuk egyéni és közösségi célok érdekében, vagy természettudományos és műszaki műveltséget igénylő döntések meghozatalakor. Az ilyen kompetenciával felvértezett ember egyaránt kritikus az áltudományos, az egyoldalúan tudomány- és technikaellenes, illetve a technikát, a termelést az emberi szempontok és a környezeti fenntarthatóság fölé helyező megnyilvánulásokkal szemben.

A természettudományos és technikai kompetencia kritikus és kíváncsi attitűdöt alakít ki az emberben, aki ezért igyekszik megismerni és megérteni a természeti jelenségeket, a műszaki megoldásokat és eredményeket, nyitott ezek etikai vonatkozásai iránt, továbbá tiszteli a biztonságot és a fenntarthatóságot.

A digitális kompetencia felöleli az információs társadalom technológiáinak (Információs-kommunikációs Technológia, a továbbiakban IKT) és a technológiák által hozzáférhetővé tett, közvetített tartalmak magabiztos, kritikus és etikus használatát a társas kapcsolatok, a munka, a kommunikáció és a szabadidő terén. Ez a következő készségeken, tevékenységeken alapul: az információ felismerése (azonosítása), visszakeresése, értékelése, tárolása, előállítása, bemutatása és cseréje; digitális tartalomalkotás és -megosztás, továbbá kommunikációs együttműködés az interneten keresztül.

**Szükséges ismeretek, képességek, attitűdök**

A digitális kompetencia az IKT természetének, szerepének és lehetőségeinek megértését, alapos ismeretét, illetve ennek a személyes és társadalmi életben, a tanulásban és a munkában való alkalmazását jelenti. Magába foglalja a főbb számítógépes alkalmazásokat – szövegszerkesztés, adattáblázatok, adatbázisok, információtárolás és -kezelés, az internet által kínált lehetőségek és az elektronikus média útján történő kommunikáció (e-mail, hálózati eszközök) – a szabadidő, az információ-megosztás, az együttműködő hálózatépítés, a tanulás, a művészetek és a kutatás terén. Az egyénnek értenie kell, miként segíti az IKT a kreativitást és az innovációt, ismernie kell az elérhető információ hitelessége és megbízhatósága körüli problémákat, valamint az ezek kiszűrésére használatos alapvető technikákat, továbbá az IKT interaktív használatához kapcsolódó veszélyeket és etikai elveket, valamint a szerzői jogból és a szoftver-tulajdonjogból a felhasználókra vonatkozó jogi kereteket.

A szükséges képességek magukba foglalják az információ megkeresését, összegyűjtését és feldolgozását, a kritikus alkalmazást, a valós és a virtuális kapcsolatok megkülönböztetését. Ide tartozik a komplex információ előállítását, bemutatását és megértését elősegítő eszközök használata, valamint az internet-alapú szolgáltatások elérése, az ezek segítségével történő kutatás, az IKT alkalmazása a kritikai gondolkodás, a kreativitás és az innováció területén.

Az IKT használata kritikus és megfontolt attitűdöket igényel az elérhető információ és az interaktív média felelősségteljes alkalmazása érdekében. A digitális kompetencia fejlődését segítheti továbbá a kulturális, társadalmi és/vagy szakmai célokat szolgáló közösségekben és hálózatokban való részvétel.

**Szociális és állampolgári kompetencia**

A személyes, értékalapú, személyek és kultúrák közötti párbeszédre nyitott szociális és állampolgári kompetenciák a harmonikus életvitel, valamint a közösségi beilleszkedés feltételei. A közjó iránti elkötelezettség és tevékenység felöleli a magatartás minden olyan formáját, amelynek révén az ember hatékony és építő módon vehet részt a társadalmi és szakmai életben, az egyre sokszínűbb társadalomban, továbbá – ha szükséges – konfliktusokat is meg tud oldani. Az állampolgári kompetencia képessé tesz arra, hogy a társadalmi folyamatokról, struktúrákról és a demokráciáról kialakult tudást felhasználva aktívan vegyünk részt a közügyekben.

**Szükséges ismeretek, képességek, attitűdök**

Az állampolgári kompetencia a demokrácia, az állampolgárság fogalmának és az állampolgári jogoknak az ismeretén alapul, ahogyan ezek az Európai Unió Alapjogi Chartájában és a nemzetközi nyilatkozatokban szerepelnek, és ahogyan ezeket helyi, regionális, nemzeti, európai és nemzetközi szinten alkalmazzák. A kompetencia magába foglalja az aktuális események, valamint a nemzeti, az európai és a világtörténelem főbb eseményeinek és tendenciáinak, továbbá a társadalmi és politikai mozgalmak valós céljainak, értékeinek és törekvéseinek az ismeretét. Idetartozik az európai integráció és az EU struktúráinak, főbb célkitűzéseinek és értékeinek az ismerete, valamint az európai sokféleség és a kulturális azonosságtudat fontosságának tudatosítása is.

Az állampolgári kompetencia olyan képességeket is igényel, mint a közügyekben való hatékony együttműködés, a helyi és a tágabb közösségeket érintő problémák iránti érdeklődés, valamint a megoldásuk során tanúsított szolidaritás. Magába foglalja a közösségi tevékenységek és a különböző – helyi, nemzeti és európai – szinteken hozott döntések kritikus és kreatív elemzését, továbbá a döntéshozatalban (elsősorban szavazás útján) való részvételt.

A pozitív attitűdök az emberi jogok teljes körű tiszteletén alapulnak, ideértve az egyenlőség, a demokrácia, a vallási és etnikai sokszínűség tiszteletben tartását. Pozitív attitűd a településhez, az országhoz, a nemzethez, az EU-hoz és általában az Európához való tartozás, tudata, a részvétel iránti nyitottság a demokratikus döntéshozatal valamennyi szintjén, valamint a felelősségérzetnek és a közösségi összetartozást megalapozó közös értékek, demokratikus elvek elfogadásának és tiszteletben tartásának a kinyilvánítása. Az alkotó részvétel az állampolgári tevékenységeket, a társadalmi sokféleség és kohézió, valamint a fenntarthatóság támogatását és mások értékeinek, magánéletének a tiszteletét is jelenti.

A személyes és szociális jólét megköveteli, hogy az egyén rendelkezzék a saját fizikai és mentális egészségére vonatkozó ismeretekkel és alkalmazza is őket. A kiegyensúlyozott kapcsolatok és a társadalmi életben való aktív, sikeres részvétel érdekében elengedhetetlen a normatudat és az általánosan elfogadott magatartási szabályok elsajátítása. Fontos az egyénnel, a csoporttal, a munkaszervezettel, a nemek közti egyenlőséggel, a megkülönböztetés-mentességgel, a társadalommal és a kultúrával kapcsolatos alapvető fogalmak ismerete. Kívánatos a tájékozódás az európai társadalmak kulturális és társadalmi-gazdasági viszonyaiban, továbbá a nemzeti és az európai identitás kapcsolatának a megértése is.

E kompetencia alapja az a képesség, hogy az ember különféle területeken hatékonyan tud kommunikálni, figyelembe veszi és megérti a különböző nézőpontokat, tárgyalópartnereiben bizalmat kelt, és empátiával fordul feléjük.

Az attitűdök vonatkozásában az együttműködés, a magabiztosság és az integritás a legfontosabb. Nélkülözhetetlen még a társadalmi-gazdasági fejlődés, az interkulturális kommunikáció iránti érdeklődés. Az attitűd fontos része a személyes előítéletek leküzdésére és a kompromisszumra való törekvés. Ide tartozik még a stressz és a frusztráció megfelelő kezelése, valamint a változások iránti fogékonyság.

**Kezdeményezőképesség és vállalkozói kompetencia**

A kezdeményezőképesség és a vállalkozói kompetencia segíti az embert, hogy igyekezzék megismerni tágabb környezetét, és ismeretei birtokában képes legyen a kínálkozó lehetőségek megragadására. Ez tudást, kreativitást, újításra való törekvést és kockázatvállalást jelent, valamint azt, hogy az egyén céljai érdekében terveket készít és valósít meg. Alapját képezi azoknak a speciális ismereteknek, képességeknek és magatartásformáknak, amelyekre a mindennapi életben, a társadalomban és a munkahelyen szükség van.

*Szükséges ismeretek, képességek, attitűdök*

A szükséges ismeretek egyrészt az ember személyes, szakmai és/vagy üzleti tevékenységeihez illeszthető lehetőségek, kihívások felismerését, értelmezését, másrészt a gazdaság működésének átfogóbb megértését és a pénz világában való tájékozódást foglalják magukban. Az egyénnek tudatában kell lennie a vállalkozások működésének pénzügyi és jogi feltételeivel is.

Olyan készségek, képességek tartoznak ide, mint a tervezés, a szervezés, az irányítás, a vezetés, a feladatok megosztása, az elemzés, a kommunikáció, a jó ítélőképesség, a tapasztalatok értékelése, a kockázatfelmérés és -vállalás, a munkavégzés egyénileg és csapatban, valamint az etikus magatartás.

A pozitív attitűdöt a függetlenség, az alkotó- és újítókészség, a célok elérésére irányuló motiváció és eltökéltség jellemzi a személyes és társadalmi életben és a munkában.

**Esztétikai-művészeti tudatosság és kifejezőképesség**

Az esztétikai-művészeti tudatosság és kifejezőképesség magában foglalja az esztétikai megismerést, illetve az elképzelések, képzetek, élmények és érzések kreatív kifejezésének elismerését, befogadását mind a hagyományos művészetek nyelvén, mind a média segítségével, különösen is az irodalomban, a zenében, a táncban, a drámában, a bábjátékban, a vizuális művészetekben, a tárgyak, épületek, terek kultúrájában, a modern művészeti kifejezőeszközök, a fotó és a mozgókép segítségével.

**Szükséges ismeretek, képességek, attitűdök**

Az esztétikai-művészeti tudatosság és kifejezőképesség feltételezi a helyi, a nemzeti, az európai és az egyetemes kulturális örökség tudatosítását, a főbb művészeti alkotásoknak értő és beleérző ismeretét a népszerű kortárs kultúra és kifejezésmódok vonatkozásában is. Ide tartozik az európai országok, nemzetek és a kisebbségek kulturális és nyelvi sokfélesége megőrzésére irányuló igénynek, a közízlés fejlődésének, valamint az esztétikum mindennapokban betöltött szerepének a megértése is.

Olyan képességek értendők ide, mint a művészi önkifejezés, a művészi érzék, a műalkotások és előadások értelmezése és elemzése, a saját nézőpont összevetése mások véleményével, a kulturális tevékenységben rejlő gazdasági lehetőségek felismerése és kiaknázása, s ez által az általános életminőség javítása.

A pozitív attitűdök alapját a művészet szeretete, a művészi kifejezés sokfélesége iránti nyitottság és az esztétikai érzék fejlesztésére való hajlandóság képezi. A nyitottság, az érdeklődés, a fogékonyság fejleszti a kreativitást és az arra való készséget, hogy a művészi önkifejezés és a kulturális életben való részvétel révén gazdagodjon az állampolgárok önismerete, emberi kapcsolatrendszere és eligazodó készsége a világban.

**A hatékony, önálló tanulás**

A hatékony, önálló tanulás azt jelenti, hogy az ember képes kitartóan tanulni, saját tanulását megszervezni egyénileg és csoportban egyaránt, ideértve az idővel és az információval való hatékony gazdálkodást is. Felismeri szükségleteit és lehetőségeit, ismeri a tanulás folyamatát. Ez egyrészt új ismeretek szerzését, feldolgozását és beépülését, másrészt útmutatások keresését és alkalmazását jelenti. A hatékony és önálló tanulás arra készteti a tanulót, hogy előzetes tanulási és élettapasztalataira építve tudását, képességeit helyzetek sokaságában alkalmazza, tanulási és képzési folyamataiban, otthon, valamint a munkában egyaránt. A motiváció és a magabiztosság e kompetencia elengedhetetlen eleme.

**Szükséges ismeretek, képességek, attitűdök**

Az életben jól hasznosítható, a munka- vagy karriercélok elérését szolgáló tanuláshoz az embernek megfelelő ismeretekkel kell rendelkeznie a szükséges kompetenciákról, tudástartalmakról, képességekről és szakképesítésekről. A hatékony és önálló tanulás feltétele, hogy ismerje és értse saját tanulási stratégiáit, készségeinek és szaktudásának erős és gyenge pontjait, valamint képes legyen megtalálni a számára elérhető oktatási és képzési lehetőségeket**,** útmutatásokat, támogatásokat.

A hatékony és önálló tanulás olyan alapvető készségek meglétét igényli, mint az írás, olvasás, számolás, valamint az IKT-eszközök használata. Ezekre épül az új ismeretek elsajátítása, feldolgozása és beépítése. A hatékony és önálló tanulás további feltétele a saját tanulási stratégia kialakítása, a motiváció folyamatos fenntartása, a figyelem összpontosítása, valamint a tanulás szándékának és céljának kritikus mérlegelése. A tanulónak képesnek kell lennie a közös munkára és arra, hogy tudását másokkal megossza, saját munkáját tárgyilagosan értékelje, és szükség esetén tanácsot, információt, támogatást kérjen.

A pozitív attitűd tanulás iránti belső motivációt feltételez, amelynek folyamatos fenntartásához elengedhetetlen, hogy az ember korábbi tanulási és élettapasztalatait felhasználja, új tanulási lehetőségeket kutasson fel, és a tanultakat az élet minden területén széles körben alkalmazza.

**2. MŰVELTSÉGI TERÜLET**

**2.1. A Nat műveltségi területeinek felépítése**

A Nat a tankötelezettség, valamint az azt követő – az érettségiig terjedő – szakasz idejére fogalmaz meg érvényes értékeket, műveltségképet, tudás- és tanulásértelmezést. Mivel egyre inkább felértékelődik a formális, informális, non-formális kultúra- és tudásközvetítő rendszerek, intézmények, szervezetek szerepe, idővel a kötelező iskolai képzés nem nyújthat befejezett, lezárt tudást. Így az élethossziglani tanuláshoz szükséges motívumok és tanulási képességek, készségek, jártasságok, attitűdök kialakítása alapvető jelentőségűvé válik. A Nat a közoktatás tartalmát műveltségi területek szerint határozza meg. Az egyes iskolák tantárgyi rendszerét a műveltségi területek figyelembevételével a kerettantervek és a helyi tantervek állapítják meg.

A nevelés-oktatás 12 évfolyama egységes folyamat, amely három képzési szakaszra oszlik. A Nat-ban meghatározott fejlesztési feladatok az egyes képzési szakaszokhoz kapcsolódnak. Ezek a következők:

az alapfokú nevelés-oktatás szakasza:

— 1–4. évfolyam;

— 5–8. évfolyam;

a középfokú nevelés-oktatás szakasza:

— 9–12. évfolyam

*Megjegyzés:* a 6 és 8 osztályos gimnáziumok a középfokú intézmények közé tartoznak, függetlenül attól, hogy mely képzési szakaszokat foglalják magukba.

Az *óvodai nevelés* szakasza az iskolaérettség eléréséig tart. Fejlesztési feladatrendszerét a kisgyermekkori fejlesztésben irányadó *Óvodai nevelés országos alapprogramja* határozza meg. A Nat épít az Óvodai nevelés országos alapprogramjára.

*Az alsó tagozat* (1–4. évfolyam) első két évében a szabályozás lehetővé teszi az ebben az életkorban különösen jelentős egyéni különbségek kezelését. A 3–4. évfolyamon erőteljesebbé válnak – a negyedik évfolyam végére már meghatározóan – az iskolai teljesítmény-elvárások által meghatározott tanítási-tanulási folyamatok. A motiválás és a tanulásszervezés a Nat fejlesztési feladataiban is kifejeződő elvárásokra összpontosít. A Nat az első négy évfolyamot tekinti az első önálló képzési szakasznak.

A *felső tagozat* (5–8. évfolyam) funkciója elsősorban a sikeres iskolai tanuláshoz, a tanulási eredményességhez szükséges kulcskompetenciák, képesség-együttesek és tudástartalmak megalapozásának folytatása. A 7–8. évfolyam alapvető feladata – a változó és egyre összetettebb tudástartalmakkal is összefüggésben – a már megalapozott kompetenciák továbbfejlesztése, azaz megerősítése, bővítése, finomítása, hatékonyságuk, változékonyságuk növelése. A Nat a második négy évfolyamot tekinti a második önálló képzési szakasznak.

A *középfokú nevelés-oktatás* szakaszának funkciója az iskolai alapműveltség árnyalása és megszilárdítása, amelyben már megjelenhetnek a szakképzés előkészítéséhez, a pályaválasztáshoz, a munkavállalói szerephez szükséges kompetenciák.

A középfokú iskola az általános iskola befejezése után (nyolc vagy hat évfolyamos gimnázium esetében az általános iskola negyedik vagy hatodik évfolyamának elvégzése után) kezdődik, és a tankötelezettség végéig, illetve a középfokú tanulmányok lezárásáig végzi nevelő-oktató tevékenységét. Feladata a fiatalok felkészítése a felnőtt társadalomba való beilleszkedésre az ehhez szükséges műveltségtartalom biztosításával, továbbá a pályaorientáció, illetve felkészítés a felsőfokú tanulmányok megkezdésére vagy a munkába állásra. Képzési jellege szerint lehet szakiskola, szakközépiskola vagy gimnázium; ezek a szakirány vagy a tagozatok szerint eltérő programok alapján haladnak.

A Nat-ban megjelenített műveltségterületi követelmények azonos szerkezetűek. Az *Alapelvek, célok* című fejezetet a *Fejlesztési feladatok* követik, majd a fent említett nevelési-oktatási szakaszoknak megfelelően a *közműveltségi tartalmak* zárják.

**Ajánlás a Nat műveltségi területek százalékos arányaira**

|  |  |  |  |  |  |
| --- | --- | --- | --- | --- | --- |
| **Műveltségi területek** | **1-4.** | **5-6.** | **7-8.** | **9-10.** | **11-12.\*** |
| Magyar nyelv és irodalom | 30-40 | 15-22 | 10-15 | 10-15 | 10 |
| Élő idegen nyelv | 2-6 | 11-18 | 12-20 | 12-20 | 13 |
| Matematika | 15-20 | 14-18 | 10-15 | 10-15 | 10 |
| Ember és társadalom | 4-8 | 4-8 | 10-15 | 10-15 | 9 |
| Ember és természet | 4-8 | 6-10 | 15-20 | 15-20 | 10 |
| Földünk – környezetünk | – | 4-8 | 4-8 | 4-8 | – |
| Művészetek | 10-18 | 10-16 | 8-15 | 9-15 | 5 |
| Informatika | 2-5 | 4-8 | 6-10 | 6-10 | 5 |
| Életvitel és gyakorlat | 4-8 | 4-9 | 5-10 | 5-10 | – |
| Testnevelés és sport | 20-25 | 20-25 | 15-20 | 15-20 | 15 |

Csak a minimális százalékos arány

Ajánlás a nemzetiségi iskolákban a Nat műveltségi területek százalékos arányaira

|  |  |  |  |  |  |
| --- | --- | --- | --- | --- | --- |
| **Műveltségi területek** | **1–4.** | **5–6.** | **7–8.** | **9–10.** | **11–12.** |
| Nemzetiségi nyelv és irodalom | 18-22 | 14-20 | 14-18 | 12-15 | 12-17 |
| Magyar nyelv és irodalom | 25-35 | 14-20 | 10-15 | 10-15 | 10 |
| Élő idegen nyelv | – | 8-16 | 8-16 | 12-20 | 8 |
| Matematika | 15-20 | 13-18 | 8-13 | 8-13 | 9 |
| Ember és társadalom | 2-6 | 4-8 | 8-13 | 8-13 | 10 |
| Ember és természet | 2-6 | 5-9 | 13-18 | 13-18 | 8 |
| Földünk – környezetünk | – | 4-8 | 4-8 | 4-8 | – |
| Művészetek | 9-17 | 10-14 | 6-10 | 6-10 | 2 |
| Informatika | 2-5 | 4-8 | 6-10 | 6-10 | 5 |
| Életvitel és gyakorlat | 2-6 | 3-8 | 3-8 | 2-7 | – |
| Testnevelés és sport | 20-25 | 15-20 | 15-20 | 12-15 | 12 |

Iskolánk tanulói nemzetiségi német nyelv és irodalom tantárgyat választhatják. A 2013/14-es tanévtől heti egy óra német honismeret kerül bevezetésre felmenő rendszerben, így a német órák száma heti 6 óra.

Iskolánkban a tanulók idegen nyelvként az angol és a német nyelv tanulását választhatják. Az iskola tanulói számára a mindennapi testedzést az alábbi foglalkozások biztosítják:

* Az első és ötödik évfolyamon
  + A heti öt testnevelés óra
* A második-negyedik évfolyamon
  + a heti három kötelező testnevelés óra
* játékos, egészségfejlesztő testmozgás
* A hatodik-nyolcadik évfolyamon
* iskolában a heti három+kettő testnevelési óra
* Az első - nyolcadik évfolyamon
* az iskolai sportkör különféle sportágakban szervezett foglalkozásai
* a hét minden napján szervezett tömegsport foglalkozások, melyek tevékenységébe a tanulók akár egy-egy alkalomra is bekapcsolódhatnak.
* A napközi otthonban (és a tanulószobán)
* a játékos, egészségfejlesztő testmozgás

## F. A tankönyvek és más taneszközök kiválasztásának elvei

1 Iskolánkban a nevelő-oktató munka során a pedagógusok csak olyan nyomtatott taneszközöket (tankönyv, munkafüzet, térkép stb.) használnak a tananyag feldolgozásához, amelyeket a művelődési és közoktatási miniszter hivatalosan tankönyvvé nyilvánított. A nyomtatott taneszközön túl néhány tantárgynál egyéb eszközökre is szükség van: testnevelés, technika, rajz.

2 Az egyes évfolyamokon a különféle tantárgyak feldolgozásához szükséges kötelező tanulói taneszközöket a nevelők szakmai munkaközösségei (illetve, ahol nincs munkaközösség, ott az egyes szaktanárok) határozzák meg az iskola helyi tanterve alapján.

3. A kötelezően előírt taneszközökről a leendő első osztályos tanulók szüleit minden tanév előtt (a megelőző tanév májusában szülői értekezleteken), a felsőbb évfolyamokon a gyerekeket a tanév végén tájékoztatjuk. A taneszközök beszerzése a tanév kezdetéig a szülők kötelessége.

4 A taneszközök kiválasztásánál a szakmai munkaközösségek a következő szempontokat veszik figyelembe:

* A taneszköz feleljen meg az iskola helyi tantervének!
* Az egyes taneszközök kiválasztásánál azokat az eszközöket kell előnyben részesíteni, amelyek több tanéven keresztül használhatóak.
* A taneszközök használatában az állandóságra törekszünk: új taneszköz használatát csak nagyon szükséges, az oktatás minőségét lényegesen jobbító esetben vezetünk be.

5 Az iskola arra törekszik, hogy saját költségvetési keretéből, illetve más támogatásokból egyre több nyomtatott taneszközt szerezzen be az iskolai könyvtár számára. Ezeket a taneszközöket a szociálisan hátrányos helyzetű tanulók ingyenesen használhatják.

6. A tankönyvek kiválasztásánál a következőket vizsgáljuk:

motiváció, ismeretátadás, rendszerezés, differenciálás, tanulásirányítás, tanulási stratégiák tanítása, az önértékelés elősegítése, értékekre nevelés, érdekesség, illusztráltság, problémák bemutatása, gondolkodásra ösztönző megoldások, érthetőség, tudományos pontosság, a többi tankönyvvel való összehangoltság, érzelmi hatást keltő eszközök, szintezett tananyag, az ismeretek alkalmazását gyakoroltató, illetve összefoglaló kérdések és feladatok

## 

## G. A magasabb évfolyamra lépés feltételei

1 Az első-nyolcadik évfolyamon a tanuló az iskola magasabb évfolyamára akkor léphet, ha az oktatási miniszter által kiadott kerettantervekben "A továbbhaladás feltételei" c. fejezetekben meghatározott követelményeket az adott évfolyamon a tanév végére minden tantárgyból teljesítette.

2 A követelmények teljesítését a nevelők a tanulók év közbeni tanulmányi munkája, illetve érdemjegyei alapján bírálják el. A második-nyolcadik évfolyamon minden tantárgyból az "elégséges" év végi osztályzatot kell megszereznie a tanulónak a továbbhaladáshoz.

3 Ha a tanuló a második-nyolcadik évfolyamon tanév végén egy vagy több tantárgyból szerez elégtelen osztályzatot, a következő tanévet megelőző augusztus hónapban javító vizsgát tehet.

5 Az első-nyolcadik évfolyamon a magasabb évfolyamba történő lépéshez, a tanév végi osztályzat megállapításához osztályozó vizsgát kell tennie, ha:

* az iskola igazgatója felmentette a tanórai foglalkozásokon való részvétel alól
* az iskola igazgatója engedélyezte, hogy egy vagy több tantárgyból a tanulmányi követelményeket az előírtnál rövidebb idő alatt teljesítse
* egy tanítási évben 250 óránál többet mulasztott
* magántanuló volt

Az osztályozó vizsga tantárgyai a következők:

1- 4. évfolyam:

magyar nyelv és irodalom, matematika, környezetismeret (nemzetiségi osztályban német)

5- 6. évfolyam:

magyar, történelem, matematika, természetismeret, német

7- 8. évfolyam:

magyar, történelem, matematika, fizika, kémia, földrajz, biológia, német

Ha a tanuló az első évfolyamon első alkalommal nem tesz eleget az előírt követelményeknek, munkája előkészítő jellegűnek minősül, és a tanulmányait az első évfolyamon folytathatja.

Idegen nyelv tanulásának első évében nem utasítható a tanuló évismétlésre.

Szülő írásbeli kérésére az iskolaigazgató dönt az iskola évfolyamának megismétléséről (1- 8. évfolyamig) abban az esetben is, ha egyébként magasabb évfolyamra léphetne a tanuló.

6. Tanulói jogviszony megszűnése a következő esetekben történik:

* 16. életév betöltése
* más iskolába történő áthelyezés
* szülő kérése az iskola változtatásáról
* 6-8 osztályos gimnáziumba történő felvétel esetén 4., 6., osztály végén
* fogyatékos iskolába történő áthelyezés esetén
* általános iskola tanulmányait befejezte

## H. Az iskolába jelentkező tanulók felvételének elvei

1. Iskolánk a beiskolázási körzetéből – melyet a fenntartó határoz meg – minden jelentkező tanköteles korú tanulót felvesz.A szülők szabad iskolaválasztását tiszteletben tartva, arra törekszünk, hogy a bodajki, balinkai, de a környék többi községe számára is vonzó kínálatot adjunk (német, matematika, sport, informatika).

2. Az első osztályba történő beiratkozás feltétele, hogy a gyermek az adott naptári évben a hatodik életévét augusztus 31. napjáig betöltse, vagy ha ezt csak december 31. napjáig tölti be, a szülő kérje gyermeke felvételét az iskolába.

3. Az első évfolyamba történő beiratkozáskor be kell mutatni:

* a gyermek születési anyakönyvi kivonatát
* a szülő személyi igazolványát
* a gyermek felvételét javasoló óvodai szakvéleményt (ha a gyermek óvodás volt)
* a nevelési tanácsadó felvételt javasoló szakvéleményét (ha a gyermek nem volt óvodás, vagy ha az óvoda a nevelési tanácsadó vizsgálatát javasolta)
* szükség esetén a szakértői bizottság véleményét.

4. A második-nyolcadik évfolyamba történő felvételnél be kell mutatni:

* a tanuló anyakönyvi kivonatát
* a szülő személyi igazolványát
* az elvégzett évfolyamokat tanúsító bizonyítványt
* az előző iskola által kiadott átjelentkezési lapot

5. A második-nyolcadik évfolyamba jelentkező tanulóknak – az iskola helyi tantervében meghatározott követelmények alapján összeállított – szintfelmérő vizsgát kell tennie idegen nyelvből. Amennyiben a tanuló a szintfelmérő vizsgán az előírt követelményeknek nem felel meg, a vizsgát az adott tantárgyból három hónapon belül megismételheti.

6. Az iskola beiratkozási körzetén kívül lakó tanulók felvételéről a szülő kérésének, a tanuló előző tanulmányi eredményének, illetve magatartás és szorgalom érdemjegyeinek, valamint az adott évfolyamra járó tanulók létszámának figyelembe vételével az iskola igazgatója.

7. Ha a körzeten kívüli tanuló iskolánkba jelentkezik, és tanév végi osztályzatának átlaga 3, 5 alatt van, illetve magatartása vagy szorgalma rossz, hanyag, változó minősítésű, az igazgató, a tanuló felvételéről szóló döntése előtt kikéri az igazgatóhelyettes és az érintett évfolyam osztályfőnökeinek véleményét.

(Ugyancsak ezt kell tenni akkor, ha a beiskolázási körzeten kívül lakó tanuló előzőleg már iskolánk tanulója volt, de tanulmányi eredménye, magatartása vagy szorgalma a fentebb leírtak szerint alakul. Ilyen esetben az iskola igazgatója, az igazgatóhelyettes és az osztályfőnökök véleményének figyelembe kikérése után dönt arról, hogy az érintett tanuló folytathatja-e tanulmányait iskolánkban, vagy jelentkeznie kell a lakóhelye szerint illetékes iskolában. A döntésről a szülőt írásban értesíteni kell.)

## 

## I. A tanulók tanulmányi munkájának, magatartásának és szorgalmának ellenőrzése és értékelése

### **1. Az ellenőrzés – értékelés rendszere**

Pedagógiai munkánk szerves része, nélkülözhetetlen eleme az ellenőrzés és értékelés, amely meghatározza, minősíti a tanulmányi munkában elért eredményt, bemutatja a siker vagy a lemaradás mértékét. Iskolánkban az értékelés a gyermekekkel együtt történik, fontos, hogy fejlesztő, nyílt, személyre szóló és rendszeres legyen.

Az értékelésünk célja, hogy rendszeresen visszacsatolást adjon az elért iskolai teljesítményekről. Képessé kell tennünk tanulóinkat reális önértékelésre! Az értékelés legyen személyre szóló, nyílt, fejlesztő, rendszeres és ellenőrizhető!

Ellenőrzés, értékelés alapja a tantárgyak programjában megfogalmazott egyértelmű és világos követelmények.

### **2. Ellenőrzés és értékelés feltételei:**

* a tantárgyi követelmények alapos ismerete
* a lényeges elemeket tükrözze
* tájékoztassa a tanulót, a szülőt és a pedagógust a végzett munka eredményéről
* a fejlesztés érdekében fejezze ki a tanuló önmagához viszonyított előrehaladását
* gyermek személyiségének ismerete

### **3. Ellenőrzés és értékelés a tanítás – tanulás folyamatában**

1. Az iskola a nevelő és oktató munka egyik fontos feladatának tekinti a tanulók tanulmányi munkájának folyamatos ellenőrzését és értékelését.
2. Az előírt követelmények teljesítését a nevelők az egyes szaktárgyak jellegzetességeinek megfelelően a tanulók szóbeli felelete, írásbeli munkája vagy gyakorlati tevékenysége alapján ellenőrzik. Az ellenőrzés kiterjedhet a régebben tanult tananyaghoz kapcsolódó követelményekre is.
3. A magyar nyelv, magyar irodalom, matematika, környezetismeret tantárgyakból az első-negyedik évfolyamon, a tanév végén a tanulók a követelmények teljesítéséről átfogó írásbeli dolgozatban is tanúbizonyságot tesznek.
4. A következő elméleti jellegű tantárgyak: magyar nyelv és irodalom idegen nyelv (a 2-8. évfolyamon), matematika, környezetismeret, természetismeret, történelem, fizika, kémia biológia, földrajz ellenőrzésénél:

* a nevelők a tanulók munkáját egy-egy témakörön belül szóban és írásban is ellenőrizhetik
* az egyes témakörök végén a tanulók az egész téma tananyagát és fő követelményeit átfogó témazáró dolgozatot írnak

1. A tanulók szóbeli kifejezőkészségének fejlesztése érdekében a nevelők többször ellenőrzik a követelmények elsajátítását szóbeli felelet formájában. Ennek érdekében egy-egy tantárgy esetében egy témakörön belül – a témazáró dolgozaton kívül-minden tanulónak félévente legalább egyszer kell felelnie szóban:

* az ének-zene, a rajz, az informatika, a technika tantárgyból félévente, valamilyen gyakorlati tevékenységgel összekapcsolva
* a többi tantárgy esetében, pedig egy-egy témakörön belül

(A testnevelés követelményeinek elsajátítását csak gyakorlati tevékenység révén ellenőrizzük.)

1. A nevelők a tanulók tanulmányi teljesítményének és előmenetelének értékelését, minősítését elsősorban az alapján végzik, hogy a tanulói teljesítmény hogyan viszonyul az iskola helyi tantervében előírt követelményekhez; emellett azonban figyelembe veszik azt is, hogy a tanulói teljesítmény hogyan változott – fejlődött-e vagy hanyatlott – az előző értékeléshez képest.
2. A tanulók tanulmányi munkájának értékelése az egyes évfolyamokon a különböző tantárgyak esetében a következők szerint történik:

* Az első évfolyamon minden tantárgy esetében csak szöveges értékelést alkalmazunk.
* A második évfolyamon félévkor szöveges értékelést alkalmazunk, a tanév végén érdemjeggyel értékelünk.
* A harmadik-nyolcadik évfolyamon a tanulók teljesítményét, előmenetelét év közben és év végén is minden tantárgyból érdemjegyekkel minősítjük

A szöveges értékelés formái az első évfolyamon, ill. a 2. évf. félévi értesítőjében:

* kiválóan teljesített
* jól teljesített
* megfelelően teljesített
* lassú ütemben fejlődött
* felzárkóztatásra szorul

1. A harmadik-nyolcadik évfolyamon a félévi és az év végi osztályzatot az adott félév során szerzett érdemjegyek és a tanuló év közbeni tanulmányi munkája alapján kell meghatározni.

Az egyes tantárgyak érdemjegyei és osztályzatai a következők:

jeles (5), jó (4), közepes (3), elégséges (2), elégtelen (1)

A félév és az évvégén abban az esetben lehet dicséretes értékelést adni, ha a tanuló érdemjegyei ötös értékelésűek, és maximum egy jegye négyes értékelésű, kivéve, ha az nem témazáró nagydolgozat.

A félévi és év végi érdemjegyek kialakításánál az alábbi kerekítési szabályokat kell érvényesíteni:

Jeles: 5 – 4,51

Jó: 4,5 – 3,51

Közepes: 3,5 – 2,51

Elégséges: 2,5 – 1,51

Elégtelen: 1,5 - 0

A második-negyedik évfolyamon az év végi bizonyítványban, illetve az ötödik-nyolcadik évfolyamon a félévi értesítőben és az év végi bizonyítványban a következő tantárgyakból elért eredmények kerülnek minősítésre:

* **második-negyedik évfolyamon**: *magyar nyelv, magyar irodalom, idegen nyelv, matematika, környezetismeret, ének-zene, rajz, technika, testnevelés*
* **ötödik évfolyamon**: *magyar nyelv, magyar irodalom, történelem, idegen nyelv, matematika, természetismeret, ének-zene, rajz, technika, testnevelés*
* **hatodik évfolyamon**: *magyar nyelv, magyar irodalom, történelem, idegen nyelv, matematika, természetismeret, ének-zene, rajz, technika, testnevelés*
* **hetedik évfolyamon**: *magyar nyelv, magyar irodalom, történelem, idegen nyelv, matematika, fizika, biológia, kémia, földrajz, ének-zene, rajz, technika, testnevelés*
* **nyolcadik évfolyamon**: *magyar nyelv, magyar irodalom, történelem, idegen nyelv, matematika, fizika, biológia, kémia, földrajz, ének-zene, rajz, technika, testnevelés*

1. A tanulók munkájának, előmenetelének folyamatos értékelése érdekében minden tantárgyból egy-egy témakörön belül minden tanulónak legalább egy érdemjegyet kell szereznie. Ha a témakör tanítása hosszabb időt vesz igénybe, minden tanuló munkáját havonta legalább egy érdemjeggyel kell értékelni.
2. A tanuló által szerzett érdemjegyekről a szülőt az adott tantárgyat tanító nevelő értesíti az értesítő könyvön keresztül. Az értesítő könyv bejegyzéseit az osztályfőnök az alábbi időpontokig (október 20, december 15, február 25, április 25) végzi el, és az esetlegesen elmaradt érdemjegyek beírását pótolja.
3. A tanulók teljesítményének szóbeli és írásbeli értékelésének rendje:

Szóbeli számonkérés: az előző órai anyag számonkérése, majd azt követi az előző tananyagból 2-3 ismétlő kérdés feltétele.

Aszóbeli értékelés fokozatai**:** jeles (5), jó (4), közepes (3), elégséges (2), elégtelen(1).

Írásbeli számonkérés: a témakörök összefoglalása után témazáró dolgozat formájában történik. A témazáró dolgozat kérdéseinek összeállításakor be kell tartani a fokozatosság elvét: az elején könnyebb feladatokat kell beiktatni, majd ezt követik az egyre nehezebb feladatok.

A tanulókat havonta egy jeggyel értékelni kell, azoknál a tantárgyaknál, melyek óraszáma a heti 2 órát nem haladja meg, és félévente minimum 3 jeggyel kell értékelni.

A szóbeli és az írásbeli értékelések során az érdemjegyeknek azon tantárgyak esetén, amelyek heti óraszáma meghaladja a 2 órát, ott havonta minimum 2 jeggyel kell az értékelést elvégezni, míg a félévet minimum 8 érdemjeggyel lehet lezárni. A német nyelv esetében minimum havi 3 érdemjegyet kell adni, és félévente minimum 10 érdemjeggyel lehet lezárni a tanulókat.

Az osztálynaplóba és az ellenőrzőbe a dolgozatokra, szóbeli feleletekre adott jegyet megszerzéskor azonnal be kell írni.

**Minden évfolyamra kiterjedő és kötelező értékelések (*felmérések)*:**

**-fejlesztő** (részletes pontozáson alapuló, motiváló) értékelések

**Fejlesztő értékelés:**

A fejlesztésben résztvevő tanulók értékelése speciális fejlesztőnaplóban történik. Nem kaphat szerepet az osztályozás a tanulási (új ismeretek feldolgozása, alkalmazása, gyakorlása) szakaszban. Az osztályozásara csak a teljes tanulási szakasz után kerülhet sor. Értékelésre (részletes pontozás feladatonként, szöveges teljesítmény-értékelés) azonban, amely biztosítja a cél felé haladást, fokozottan szükség van.

**Teljesítményértékelés**

A tanulók tanulmányi munkájának, teljesítményének egységes értékelése érdekében a tanulók írásbeli dolgozatainak, feladatlapjainak, tesztjeinek értékelésekor az elért teljesítmény (pontszám) érdemjegyekre történő átváltását a meghatározott %-os teljesítmény alapján végzik el a szaktárgyat tanító nevelők.

A tanulók írásbeli munkáit minden évfolyamra kiterjedően a következők szerint értékeljük (felmérések) és az előírásoknak megfelelően dokumentáljuk:

**Az iskola tanulóit az alábbiak szerint kell %-osan értékelni írásbeli számonkérés esetén:**

|  |  |
| --- | --- |
| Teljesítmény | Érdemjegy |
| 0-32 %: | elégtelen (1) |
| 33-50%: | elégséges (2) |
| 51-75 %: | közepes (3) |
| 76-90 %: | jó (4) |
| 91-100 %: | jeles (5) |

### 

Félévi, év végi tantárgyi értékeléskor a naplóba beírt érdemjegyek értékei a következők:

* témazáró (piros jegy) 2-es szorzó,
* felelet, kisdolgozat, szorgalmi, egyéb külön munkák (kék jegy) 1-es szorzó.

### **4. A tanulók magatartásának és szorgalmának értékelése és minősítése**

A tanulók magatartásának értékelése és minősítése az első-nyolcadik évfolyamon a példás (5), jó (4), változó (3), rossz (2) érdemjegyekkel történik.

A tanulók magatartását az első évfolyamon a félév és a tanítási év végén az osztályfőnök szövegesen minősíti és ezt az értesítőbe, illetve a bizonyítványba bejegyzi.

A második-nyolcadik évfolyamon a tanuló magatartását az osztályfőnök minden hónap végén érdemjegyekkel értékeli.

A magatartás félévi és év végi osztályzatát az osztályfőnök az érdemjegyek és a nevelőtestület véleménye alapján állapítja meg. Vitás esetben az osztályban tanító nevelők többségi véleménye dönt az osztályzatról.

A félévi és az év végi osztályzatot az értesítőbe és a bizonyítványba be kell jegyezni.

**Iskolánkban a magatartás értékelésének és minősítésének követelményei a következők:**

***Példás (5)*** az a tanuló, aki:

* a házirendet betartja
* a tanórán és a tanórán kívül példamutatóan, rendesen viselkedik
* kötelességtudó, feladatait teljesíti
* önként vállal feladatokat és azokat teljesíti
* tisztelettudó
* társaival, nevelőivel, a felnőttekkel szemben udvariasan, előzékenyen, segítőkészen viselkedik
* az osztály és az iskolai közösség életében aktívan részt vesz
* óvja és védi az iskola felszerelését, a környezetet
* nincs írásbeli figyelmeztetése, intője vagy megrovása

***Jó (4)*** az a tanuló, aki:

* a házirendet betartja
* tanórán vagy a tanórán kívüli foglalkozásokon rendesen viselkedik
* feladatait a tőle elvárható módon teljesíti
* feladatokat önként nem, vagy ritkán vállal, de a rábízottakat teljesíti
* az osztály- vagy az iskolaközösség munkájában csak felkérésre, biztatásra vesz részt
* nincs írásbeli intője vagy megrovása

***Változó (3)*** az a tanuló, aki.

* az iskolai házirend előírásait nem minden esetben tartja be
* a tanórán vagy tanórán kívül többször fegyelmezetlenül viselkedik
* feladatait nem minden esetben teljesíti
* előfordul, hogy társaival, a felnőttekkel szemben udvariatlan, durva
* a közösség, az iskola szabályaihoz nehezen alkalmazkodik
* igazolatlanul mulasztott
* osztályfőnöki intője van

***Rossz (2)*** az a tanuló, aki:

* a házirend előírásait sorozatosan megsérti
* feladatait egyáltalán nem, vagy csak ritkán teljesíti
* magatartása fegyelmezetlen, rendetlen
* társaival, a felnőttekkel szemben rendszeresen udvariatlanul, durván viselkedik
* viselkedése romboló hatású, az iskolai nevelést, oktatást akadályozza
* több alkalommal igazolatlanul mulaszt
* több szaktanári figyelmeztetést kapott, illetve van osztályfőnöki megrovása vagy ennél magasabb fokozatú büntetése

A magatartás elbírálásakor az egyes érdemjegyek, illetve osztályzatok eléréséhez a felsorolt szempontok közül legalább háromnak az együttes megléte (vagy megsértése) szükséges.

**A tanulók szorgalmának értékelésénél és minősítésénél az első-nyolcadik évfolyamon** a ***példás (5), jó (4), változó (3), hanyag (2)*** érdemjegyeket illetve osztályzatokat használjuk.

A tanulók szorgalmát az első évfolyamon a félév és a tanítási év végén az osztályfőnök szövegesen minősíti, és azt az értesítőbe, illetve a bizonyítványba bejegyzi.

A második-nyolcadik évfolyamon a tanuló szorgalmát az osztályfőnök az érdemjegyek és a nevelőtestület véleménye alapján állapítja meg. Vitás esetben az osztályban tanító nevelők többségi véleménye dönt az osztályzatról.

A félévi és az év végi osztályzatot az értesítőbe és a bizonyítványba be kell jegyezni.

**Az iskolában a szorgalom értékelésének és minősítésének követelményei a következők:**

***Példás (5)*** az a tanuló, aki:

* képességeinek megfelelő, egyenletes tanulmányi teljesítményt nyújt
* tanulmányi feladatait minden tantárgyból rendszeresen elvégzi
* a tanórákon aktív, szívesen vállal többlet feladatokat is, és azokat elvégzi
* munkavégzése pontos, megbízható
* a tanórán kívüli foglalkozásokon, versenyeken önként részt vesz
* taneszközei tiszták, rendesek, és ezeket a tanítási órákra mindig elhozza

***Jó (4)*** az a tanuló, aki:

* képességeinek megfelelő, viszonylag egyenletes tanulmányi teljesítményt nyújt
* rendszeresen, megbízhatóan dolgozik
* a tanórákon többnyire aktív
* többlet feladatot, tanórán kívüli foglalkozáson vagy versenyeken való részvételt önként nem vagy ritkán vállal, de az ilyen jellegű megbízatást teljesíti
* taneszközei tiszták, rendezettek

***Változó (3)*** az a tanuló, akinek:

* tanulmányi eredménye elmarad képességeitől
* tanulmányi munkája ingadozó, a tanulásban nem kitartó, feladatait nem mindig teljesíti
* felszerelése, házi feladata gyakran hiányzik
* érdemjegyeit, osztályzatait több tárgyból is lerontja
* önálló munkájában figyelmetlen, a tanórán többnyire csak figyelmeztetésre, felügyelettel dolgozik

***Hanyag (2)*** az a tanuló, aki:

* képességeihez mérten keveset tesz tanulmányi fejlődése érdekében
* az előírt követelményeknek csak minimális szinten felel meg
* tanulmányi munkájában megbízhatatlan, figyelmetlen
* feladatait többnyire nem végzi el
* felszerelése hiányos, taneszközei rendetlenek
* a tanuláshoz nyújtott nevelői vagy tanulói segítséget nem fogadja el, annak ellenszegül
* félévi vagy év végi osztályzata valamely tantárgyból elégtelen

A szorgalom elbírálásakor az egyes érdemjegyek illetve osztályzatok eléréséhez a felsorolt szempontok közül legalább háromnak az együttes megléte (vagy megsértése) szükséges.

**5. Jutalmazás és büntetés**

**Jutalmazás:**

Azt a tanulót, aki képességihez mérten

* példamutató magatartást tanúsít
* vagy folyamatosan jó tanulmányi eredményt ér el
* vagy az osztály, illetve az iskola érdekében közösségi munkát végez
* vagy iskolai, illetve iskolán kívüli tanulmányi, sport, kulturális stb. versenyeken, vetélkedőkön vagy előadásokon, bemutatókon vesz részt
* vagy bármely más módon hozzájárul az iskola jó hírnevének megőrzéséhez és növeléséhez az iskola jutalomban részesítheti

**Az iskolai jutalmazás formái**

* Az iskolában tanév közben elismerésként a következő dicséretek adhatók:
  + szaktanári dicséret
    - házi versenyen elért eredményekért
    - iskolai és városi műsorokban való közreműködésért (magyar vagy ének)
  + osztályfőnöki dicséret
    - körzeti versenyen elért 1-3. helyezésért
  + igazgatói dicséret
    - megyei versenyen elért 1-6. helyezésért
    - országos versenyen elért 1-10. helyezésért
    - tanév végén minimum 4 iskolai vagy városi műsoron való közreműködésért
  + nevelőtestületi dicséret
    - több területen kimagasló eredményt ér el (tanulmányi -, sportversenyeken)
* Az egész évben példamutató magatartást tanúsító és kiemelkedő munkát végzett tanulók a tanév végén dicséretben részesíthetők:
  + szaktárgyi teljesítményért
  + példamutató magatartásért
  + kiemelkedő szorgalomért
  + példamutató magatartásért és kiemelkedő szorgalomért
* Az egyes tanévek végén, valamint a nyolc éven át kitűnő eredményt elért tanulók oklevelet és könyvjutalmat kapnak, melyet a tanévzáró ünnepélyen az iskola közössége előtt vehetnek át.
* Az iskolai szintű versenyeken, vetélkedőkön, illetve előadásokon, bemutatókon eredményesen szereplő tanulók osztályfőnöki dicséretben részesülnek.
* Az iskolán kívüli versenyeken, vetélkedőkön, illetve előadásokon, bemutatókon eredményesen szereplő tanulók igazgatói dicséretben részesülnek.
* A kiemelkedő eredménnyel végzett együttes munkát, az egységes helytállást tanúsító tanulói közösséget csoportos dicséretben és jutalomban lehet részesíteni.

A dicséretet írásba kell foglalni, és azt a szülő tudomására kell hozni.

**Büntetés:**

Azt a tanulót büntetésben lehet részesíteni, aki

* tanulmányi kötelezettségeit folyamatosan nem teljesíti
* vagy a házirend előírásait megszegi
* vagy igazolatlanul mulaszt
* vagy bármely módon árt az iskola jó hírnevének

**Az iskolai büntetések formái:**

* szaktanári figyelmeztetés
* napközis nevelői figyelmeztetés
* osztályfőnöki figyelmeztetés
* osztályfőnöki intés
* osztályfőnöki megrovás
* igazgatói figyelmeztetés
* igazgatói intés
* igazgatói megrovás
* tantestületi figyelmeztetés
* tantestületi intés
* tantestületi megrovás
* fegyelmi eljárás a törvényi szabályozások alapján

Az iskolai büntetések kiszabásánál a fokozatosság elve érvényesül, amelytől indokolt esetben – a vétség súlyára való tekintettel – el lehet térni.

A büntetést írásba kell foglalni, és azt a szülő tudomására kell hozni.

**J. Az otthoni (napközis, tanulószobai) felkészüléshez előírt házi feladatok meghatározása**

Iskolánkban a házi feladatok meghatározásával kapcsolatosan az alábbi szabályok érvényesülnek:

* a házi feladatok legfontosabb funkciója a tanórán feldolgozott tananyaghoz kapcsolódó gyakorlás (készség- és képességfejlesztés), valamint a tananyaghoz kapcsolódó ismeretek megszilárdítása
* az első-nyolcadik évfolyamon a tanulók a hétvégére és a tanítási szünetek idejére – a szokásos (egyik óráról a másikra esedékes) feladatokon túl – nem kapnak sem szóbeli, sem írásbeli házi feladatot
* a tanulók eredményes felkészülésének érdekében egy tanítási napon belül egy-egy osztállyal legfeljebb kettő témazáró, illetve félévi vagy év végi felmérő dolgozatot lehet íratni

## K. A tanulók fizikai állapotának mérése

1. A tanulók fizikai állapotának mérését a testnevelés tantárgyat tanító nevelők végzik el a testnevelés órákon, tanévenként két alkalommal október, illetve május hónapban.

2. A mérés eredménye alapján a nevelők a tanulók fizikai állapotát, általános teherbíró képességét minősítik, az évente kapott eredményeket összehasonlítják.

3. Az általános fizikai teherbíró képesség mérésének fő célja: az iskolai testnevelés és sport egészségmegőrző hatásának növelése, egészségmegőrző szerepének népszerűsítése, és tudatosítása az iskoláskorú fiatalok körében.

4. Az adatok nyilvántartása

Az „Egyéni adatlapokat”, osztályonkénti bontásban a vizsgálatot elvégző tanár kezeli.

*Megjegyzés*: az egészség megőrzéséhez szükséges fizikai állapot elérésének és megtartásának módját, útját, (a változás/fejlődés nyomon-követésével, az esetleges hiányosságok feltárását és annak felszámolási módját, a megtervezett program hatására bekövetkező fejlődés mértékét) legegyszerűbben egyéni nyilvántartással lehet figyelemmel kísérni a tanulónak, a tanárnak és a szülőnek egyaránt. Osztályonkénti adatlapot, a vizsgálatot elvégző tanár vezeti. Intézményi osztályonkénti összesített adatlapot, a vezető testnevelő állítja össze a tanév végén mért eredmények alapján.

## L.A pedagógiai program végrehajtásához szükséges nevelő-oktató munkát segítő eszközök és felszerelések jegyzéke

1. A pedagógiai program végrehajtásához szükséges helyiségek, bútorzatok és egyéb berendezési tárgyak, valamint egészség- és munkavédelmi eszközök felsorolását a nevelési-oktatási intézmények működéséről(helyette a nevelési-oktatási intézmények működéséről és a köznevelési intézmények névhasználatáról szóló 20/2012 (VIII. 31.) EMMI rendelet.

2. A tananyag feldolgozását segítő szemléltetést, valamint a tanulói tevékenységet az osztálytermekben és a szaktantermekben az alábbi alapfelszerelések és eszközök szolgálják:

írásvetítő, diavetítő, fali vetítővászon, televízió, videomagnó, kazettás magnetofon, CD lejátszó, számítógép, projektorok, e-táblák.

3. A tanórai oktató és nevelőmunkát segítő taneszközök (különféle tárgyak, eszközök és információhordozók, valamint az egyéni fejlesztést szolgáló speciális eszközök) az intézmény kötelező eszközeiről és felszereléséről szóló jegyzék, valamint a funkcionális taneszköz leltár tartalmazza, tantárgyanként.

IX. A PEDAGÓGIAI PROGRAM ÉRVÉNYESSÉGÉVEL, MÓDOSÍTÁSÁVAL, NYILVÁNOSSÁGÁVAL KAPCSOLATOS EGYÉB INTÉZKEDÉSEK

**A pedagógiai program értékelése, felülvizsgálata**

* A pedagógiai programban megfogalmazott célok, és feladatok megvalósulását a nevelőtestület folyamatosan vizsgálja.
* A nevelők szakmai munkaközösségei minden tanév végén írásban értékelik a pedagógiai programban megfogalmazott általános célok és követelmények megvalósulását az éves munkaterv értékelésének keretében.

**A pedagógiai program módosítása**

A pedagógiai programot a munkaközösségek készítik el, a nevelőtestület elé terjeszti megvitatásra és elfogadásra. A szülői szervezet képviselői útján egyetértési jogot gyakorol. Az egészségnevelési programot az iskola-egészségügyi szolgálat véleményezi. A programot az igazgató hagyja jóvá.

1. A pedagógiai program módosítására:

* az iskola igazgatója
* tagiskola vezetője
* a nevelőtestület bármely tagja
* szakmai munkaközösségek
* az iskola fenntartója tehet javaslatot

2. A tanulók a pedagógiai program módosítását közvetlenül a képviselői (diák-önkormányzat) útján javasolhatják.

3. A pedagógiai program módosítását a nevelőtestület fogadja el, és az igazgató jóváhagyásával válik érvényessé.

4. A módosított pedagógiai programot a jóváhagyást követő tanév szeptember 1. napjától kell bevezetni.

**A pedagógiai program nyilvánosságra hozatala**

1. Az iskola pedagógiai programja nyilvános, minden érdeklődő számára megtekinthető.

A pedagógiai program egy-egy példánya a következő személyeknél, illetve intézményeknél tekinthető meg:

* az iskola fenntartójánál,
* az iskola honlapján,
* az iskola irattárában,
* az iskola könyvtárában,
* az iskola igazgatójánál,
* tagiskola vezetőjénél.

**A pedagógiai program szerves részét alkotó egyéb dokumentumok**

A pedagógiai program az alábbi dokumentumokkal együtt alkot egy olyan komplex egységet, amely leírja az iskola teljes működését.

* Helyi tantervek
* SZMSZ
* Házirend

**Mellékletek:**

* Tantestületi értekezlet jegyzőkönyve
* Szülői szervezet értekezletének jegyzőkönyve
* A Diákönkormányzatot segítő tanár aláírásával igazolja, hogy megismertette a tanulóközösséggel a Pedagógiai Programot.

A pedagógiai program érvényességi ideje:

.

A módosított pedagógia programot, a jóváhagyást követő tanév szeptember első napjától kell bevezetni.

A pedagógiai program 2019. szeptember 2-tól lép hatályba.

Bodajk, 2019. augusztus 27.